Вкусно с Йоли: Фантазия\n* Основата на тортата е много твърда след като е престояла в хладилника. Шоколадът и маслото се превръщат в истински камък! За да нямате проблеми при отрязването оставете тортата на стайна температура за 1 час. Не се тревожете, целостта и външният вид няма да пострадат. Режете винаги с горещ подсушен нож. След като отрежете първото парче, лесно може да отстраните хартията за печене. Още веднъж, да ви е сладко!\nИзточник : Lecker\nПубликувано от Йоланта Делибозова в 9:25\npep-4o 22 юни 2014 г., 9:54\nауу страхотна! Шоколадова, че и без печене!\nТрябваше да дойдеш вчера на срещата и да я носиш :)\nDani 22 юни 2014 г., 10:33\nНаистина е фантазия, Йоли :)\nЕoc 22 юни 2014 г., 10:56\nнаистина е фантазия! и толкова подходяша за сезона :)\nIrma 22 юни 2014 г., 11:30\nЕее, Йоли, не само е страхотна, невероятно апетитна, с фантастичен вкус, ами на всичкото отгоре и шоколадова с МАЛИНИ - умирам си за тази комбиняция! И сега какво? Трябва пак торта да правя - този път по мое желание, ей така, без повод!\nАа, убиваш ме просто! :)\nПрегръщам те, мила! Незабравимо лято ти пожелавам!\nЙоланта Делибозова 22 юни 2014 г., 12:39\nБлагодаря на всички! Много се радвам,че харесахте тортата,защото наистина е прекрасна като вкус.Рядко ще чуете от мен похвала за нещо сладко.Знаете,обичам повече соленички храни.Така че,може да ми повярвате - тортата е разкошна.Никак не е трудна,няма печене.Наистина ще съм щастлива,ако я опитате.\nПеп,правих я преди месец,че и повече...Синът ми като започна работа я занесе да почерпи за първа заплата.Голям майтап,доживях да го видя и това.Та,нямаше как да я донеса на срещата,иначе с най-голям кеф!\nМъх 22 юни 2014 г., 12:51\nБоже, защо отказах захарта?!?!?!\nМоже би ще преосмисля решението си-поне що се касае до една Фатазия!\nАнонимен 22 юни 2014 г., 22:46\nУНИКАЛНА ТОРТА! ДА СИ ЖИВА И ЗДРАВА ЙОЛИ!\nEva Toneva 23 юни 2014 г., 1:10\nНаистина фантазия си сътворила, Йоли! Прекрасна е и перфектна! Прегръдка! ;)\nАнонимен 23 юни 2014 г., 1:40\nЙоли, благодаря за прекрасната споделена рецепта!!!Моля препоръчай млечна сметана - на коя фирма и от къде. Все попадам на растителни сметани, които не са по вкуса ми.Лек ден!\nАнонимен 23 юни 2014 г., 1:41\nа от къде да намеря млечна сметана?\nАнонимен 23 юни 2014 г., 2:55\nкаква сметана ползваш Йоли\nUnknown 23 юни 2014 г., 2:55\nОчаквах с голям интерес поредното сладко изкушение от теб Йоли :) макар, най-близкият възможен повод у дома да е чак септември месец, смятам да направя тази красота у дома. Обикновено засвидетелствам уважението си къмм твоето изкуство, като го приготвям основно за рождените дни на моето семейство :) Поздравления за поредният шедьовър :)\nЙоланта Делибозова 23 юни 2014 г., 3:11\nНяма да имате проблем да намерите млечна сметана.Наистина за тази торта не бих препоръчала растителна.Да не и влошаваме вкуса с маргарин,нали така?Защото,нямада се лъжем,растителната сметана си е чист маргарин.И изобщо не би трябвало да се нарича "сметана".Сметаната може да е само и единствено млечен продукт.\nВ Пикадили имат своя собствена млечна сметана.Много е хубава,в картонени опаковки е и е с логото на магазина.Мисля,че беше лъвче.\nВ Лидл също има винаги в картонени опаковки по 200мл млечна сметана.\nЗа Президент да не говорим,знаете,че е хубава,но е скъпа.\nВ руските магазини също има прекрасна сметана.Руснаците имат много добро име по отношение на сметаната.Само трябва да купите такава,която е за разбиване.\nГуинет 23 юни 2014 г., 5:26\nИзглежда божествено, Йоли! Въобще не се съмнявам за вкуса - съчетанието на продуктите е показателно. Аз също съм фен повече на сладките неща, но съм тотално изкушена от тази фантазия! Поздрави и комплименти!\nАнонимен 23 юни 2014 г., 6:19\nМоже ли да се ползва шоколада от LIDL или няма да се получи ?\nАнонимен 23 юни 2014 г., 6:47\nКаква е тази ацетатна хартия?\nЙоланта Делибозова 23 юни 2014 г., 8:04\nАцетатната хартия всъщност е лист пластична пластмаса.Много е удобно за тортите да се облепя вътрешната част на ринга.Особено при торти с желатин.След като се махнат лентите страницата на тортата винаги е правилна,лъскава и без никакви нарушения по целостта и.Ацетатната хартия или фолио се продава в специализираните магазини за сладкарски консумативи.Ако не може да намерите има друг начин.Лесет и евтин.Купувате си от книжарницата някакви папки за документи.Пластмасови,които да се огъват без проблеми.От тях режете ленти и това е.Меките,например джобовите за документи не са удачни.Опинвала съм и с целофан,но не става добре.Прави гънки,защото е много мек.Трябва да е нещо наистина пластично.Тези ленти може да ги ползвате с години.Просто ги измивате.Освен това върху тях се получават чудесни шоколадови и белтъчени украси,ако решите да си направите.\nДа,от Лидл шоколада е добър.В случая няма кой знае какво значение откъде е шоколада,защото не ни трябва темпериран шоколад.И в крема,и в глазурата шоколада се стопява.Разбира се,колкото по-качествен е,толкова по-добре за вкуса на тортата.Но по отношение на работата с него няма никакви проблеми.И аз понякога ползвам шоколад от Лидл.Този,която е кувертюр и още един, който е на щанда с шоколадите.Мисля, че беше около 1 лв за 100г.\nZorica Pavlovic 23 юни 2014 г., 12:50\nYoli, this looks amazing.Regards:))\nТаня Донева 23 юни 2014 г., 13:41\nСигурна съм, че може да ти се довери човек за вкуса, щом казваш, че е вкусна, значи е! Освен това изглежда като едно разтапящо се в устата удоволствие!\nСъс сигурност ще я опитам в подходящ момент, много ме изкуши.\nАнонимен 23 юни 2014 г., 16:01\nВпечатлена съм от тази торта, ще си я приготвя. Бишкотите савоярди къде мога да ги намеря? Милвена :)\nЙоланта Делибозова 23 юни 2014 г., 22:05\nБлагодаря ви отново. Много ме радвате!\nСавоярди са бишкотите за тирамису. Има ги навсякъде, особено в по- големите магазини. Препоръчвам тях, защото са много крехки и сухи. Нашите са леко гумени и стават на каша в сладкишите.\ngogolina 23 юни 2014 г., 23:03\nЙолинце ... показваш ни нещо фантастично ... отново съм без думи и да знаеш че като я направя първо на теб ще кажа :)\nПрегръдки Слънце :)\nРоси 24 юни 2014 г., 0:26\nЕй,Йоли....това е наистина фантазия от шоколад,сметана,маскарпоне и малини!Креместа,сочна,богата торта!Пожелавам ти слънчев и усмихнат ден!\nPetyaK 24 юни 2014 г., 2:41\nЙоли, страхотна е! Непременно ще я направя по някой повод. Примерно имения ми ден след 5 дена :)))\nТики 24 юни 2014 г., 3:04\nПознавам един, дето ще ахка по тази фантазия, ако му попадне! Познавам и един, дето ахка по красивите снимки и изпълнение! :)\nПрелест, фантазия, все подходящи думи за тортата ти!\nЙоланта Делибозова 24 юни 2014 г., 6:37\nБлагодаря ви много,страшно съм щастлива,че харесахте тортичката.\nBety 25 юни 2014 г., 5:11\nФатастична тортичка, Йоли! Чудесно съчетание на шоколадов вкус и сезонни плодове! Сочна и ароматна!\nСпортин Модернов 26 юни 2014 г., 3:34\nТова е нещо наистина невероятно! Поздравления!\nЙоланта Делибозова 26 юни 2014 г., 3:52\nИ аз благодаря за добрите отзиви.Радвам се,че ви хареса тортата.\nPavlina Petkova 26 юни 2014 г., 12:14\nПриказна торта или по-скоро фантастична! Представям си колко мек и интересен вкус има! Поздрави от мен и приказен ден!\nАнонимен 27 юни 2014 г., 6:20\nТази торта наистина е една истинска фантазия, наслада за окото и със сигурност и за небцето. Бих искала да Те попитам за основата бишкотите колко ситно трябва да бъдат смлени, като за чийзкейк с блендер или по-на едро? Другият ми въпрос е дали захарта, с която се разбъркват маскарпонето и рикотата трябва да е пудра или кристална?\nБлагодаря Ти, предварително за отговорите и Ти желая слънчев и усмихнат уикенд :-)\nАнонимен 27 юни 2014 г., 7:22\nА ще има ли нови епизоди от "Домашни рецепти с Йоли"? Комплименти за предаването!\nВсяка събота го гледах с най-голямо удоволствие!\nЙоланта Делибозова 27 юни 2014 г., 11:22\nЗдравей.Не си оставила име,съжалявам,че така се обръщам към теб.Недей да мелиш бишкотите с нищо.Те са сухи,ще станат на прах и после нищо няма да стане както трябва.Просто ги натроши с пръсти.Колкото по-неравно,толкова по-добре.Нека има и дребни,и едри парченца.Хубаво е както да се виждат при срез,така и да се усещат при хапване.Изобщо не им придиряй,ей така,просто си ги натроши с ръце на трохи.Заахарта си е напълно нормална кристална,няма нужда от пудра,нито пък от миксер.Всичко се разтваря идеално.Ще се радвам да опиташ тортата.Благодаря ти.\nЙоланта Делибозова 27 юни 2014 г., 11:24\nА аз ти благодаря за хубавите думи.Много се радвам,че ти харесва предаването!И се надявам да опиташ някоя гозба.Тази година няма да снимаме,може би другото лято.Засега ще ги повтарят ... за съжаление прекалено често и активно.На хората със сигурност ще им писне.Но,това не зависи от мен.Е,ако ти харесват рецептите ми,и без предаване ще се справим.Заповядай тук.Благодаря ти отново.\nDelicious With Valya And Irina 27 юни 2014 г., 21:07\nЙоки, ти си истински виртуоз - и не само с инструмента, но и в кухнята! След като от години ти се възхищавам мълчаливо, най-после реших и да ти го напиша!\nЙоланта Делибозова 27 юни 2014 г., 23:15\nМного, много ти благодаря Кате. Толкова си мила! Ето на, усмихна ме рано в събота.\nDelicious With Valya And Irina 28 юни 2014 г., 1:48\nЕ да де, ама вместо Йоли, съм написала Йоки...... Тези мои опечатки..........трябва много да внимавам......\nАнонимен 28 юни 2014 г., 2:50\nйоли скъпа а рикота от къде?\nЙоланта Делибозова 28 юни 2014 г., 3:00\nО,не се тревожи. Ще намериш без проблеми. Помти във всички магазини я има, особено в по-.големите вериги Пикадили,Фантастико,Билла,хит,Метро и т.н.\ndalia 28 юни 2014 г., 3:06\nПрекрасна торта, наистина, че и без печене -направо разкош. Задължително скоро ще я изпробваме, Йоли. Поздравления!\nЙоланта Делибозова 28 юни 2014 г., 3:36\nМерси Аничка. Ще се радвам да я опиташ!\nАнонимен 28 юни 2014 г., 6:19\nЗдравей, Йоли! Тортата изглежда много апетитно и при първа възможност ще я направя. Оставих ти коментар под Лимоновия чийзкейк, ще го погледнеш ли и ако може да ми отговориш :)\nЙоланта Делибозова 28 юни 2014 г., 12:25\nБлагодаря ти Гери, много ще се радвам да я опитате. Моля те, извини ме и тук за забавянето на отговора ми за лимоновия чийз кейк.\nАнонимен 30 юни 2014 г., 0:48\nСкъпа Йоли, а рикота от къде купуваш ?\nЙоланта Делибозова 30 юни 2014 г., 8:28\nНяма да имаш проблеми с намирането на рикота. Има я във всички по- големи магазини. Билла, Фантастико, Метро, Пикадили, Хит и др. Благодаря ти.\nАнонимен 30 юни 2014 г., 23:15\nЗдравей, Йоли. Вчера спретнах рецептата, но ме притесни факта, че не видях желатин в нея. Странното е, че ме притесни, когато вече я направих и седи в хладилника :(. Би ли могла да стегне така без желатин ?\nЙоланта Делибозова 1 юли 2014 г., 9:09\nНяма желатин мила. Никакъв. Ще видиш резултата като я разрежеш. Надявам се да е станала чудесна. За белия крем затова съм написала в рецептата само да се разбърка ръчно, а не с миксер. Това е единствено да не се разводни крема от високите обороти на миксера. Непременно ми пиши какво се е получило. Благодаря ти много, че я опита!\nАнонимен 1 юли 2014 г., 0:29\nЙоли какви точно марки Маскарпоне, Рикота и сметана използваш? Деси\nЙоланта Делибозова 1 юли 2014 г., 9:10\nДеси, честно да ти кажа, каквото намеря в магазина. Изобщо не се заглеждам чак толкова по марките. Гледам да са италиански и толкова. Но и немското маскарпоне е хубаво. така че, избери си както ти решиш марките.\nАнонимен 2 юли 2014 г., 2:53\nЙоли, направих тортата за именния ден на детето ми, стана страхотна и всички много я харесаха. Само леко промених - вместо малини сложих банан, защото детето ми не харесва малини.\nЙоланта Делибозова 2 юли 2014 г., 11:01\nМного се радвам Тони! Благодаря ти от сърце! И с банани ше е чудесно, убедена съм. Да ви е сладко на всички!\nАнонимен 4 юли 2014 г., 12:28\nЙоли, тортата изглежда чудна наистина, много искам да я направя, но приятелят ми не харесва малини, та се чудех дали ще стане, ако ги заменя с боровинки, как смяташ?\nЙоланта Делибозова 5 юли 2014 г., 7:25\nМила, с каквото и да смениш малините, пак ще е хубава. Просто това е торта с адски качествени продукти и няма какво да развали вкуса и. Все пак, ако случайно харесва ягоди ти предлагам тях като вариант. Защото са червени, ще има хубав контраст, а и вкуса им много си подхожда с този на шоколада и маскарпонето. С боровинки също ще е чудесно, може и с банани, праскови, койсии .... всичко, което обичате. Благодаря ти!\nАнонимен 5 юли 2014 г., 17:32\nБлагодаря ти за съвета, ще я направя с ягоди. Страхотна си!!!\nАнонимен 6 юли 2014 г., 11:10\nЙоли рингът с каква височина трябва да бъде? Деси\nЙоланта Делибозова 6 юли 2014 г., 22:17\nДеси, съвсем стандартен. Височината е пре достатъчна. Много е удобно, ако имаш разтегателен.\nАнонимен 7 юли 2014 г., 6:54\nЙоли, прочетох, че ацетатната хартия може да бъде заменена от найлонови папки. Имаш предвид, меките найлонови папки ли и ако "да" коя част от тях да се ползва- горната или долната? Ще правя тортата за четвъртък и ми изникват въпросите постоянно, за което ти се извинявам. Деси\nЙоланта Делибозова 7 юли 2014 г., 7:47\nДеси, никакво значение няма от коя част ще са лентите. На теб ти трябва нещо пластично, да се огъва добре и да е полиетиленово. Поразгледай какви папки продевет, да са по-тънки и пластични. Не като джобовете за документи, те са много меки. Ако не намериш си изрежи ленти от хартия за печене. И с нея става. А може и изобщо да не ползваш подобно нещо. После лесно ще отлепиш тортата от ринга като леко прокараш нож. Аз съм го казала принципно за удобство, хубаво е да имаш ацетатна хартия не само за такъв случай. Върху нея стават прекрасни украси от шоколад, белтък... нищо не залепва и се огъва добре. Но наистина не е задължително.\nUnknown 7 юли 2014 г., 13:19\nЗдравейте! Уникална и определено, спираща дъха човек торта! Убедена съм,че и на вкус е неповторима! Следя блога Ви от дълго време, но така и не се осмелявах да Ви пиша! Страхотна сте, готвите с много любов и въображение!!\nЙоланта Делибозова 8 юли 2014 г., 14:02\nБлагодаря Креми. Много, много си мила! Радвам се, че ти харесва блога!\nАнонимен 7 юли 2014 г., 14:30\nПоздравления за проявената "фантазия" :) и изобщо за любовта, която влагате при боравенето с храна!\nЕдин въпрос: сполучливо ли ще бъде, ако вместо натурален шоколад, се използва бял за тортата??\nЙоланта Делибозова 8 юли 2014 г., 14:03\nНе Деси. Категорично не е моят отговор. Поне за вкуса ми, лазбира се. Ако искаш пробвай, може на теб да ти се хареса и така. Благодаря ти много за милите думи.\nTsvety 7 юли 2014 г., 14:40\nЗдравей, Йоли! За пореден път се доверих на твоите сладки предложения и не сбърках. Тортата наистина е много лесна и изключително вкусна. Всички много я харесаха и свърши за отрицателно време. Все пак, лично за мен, тортата е прекалено сладка, въпреки че даже не бях направила глазурата. Следващият път смятам да я направя с бишкоти с кафе (като за тирамису) или с блата ти от Шоколадово-малиновата торта.\nМного благодаря за страхотните рецепти, които споделяш с нас :)\nЙоланта Делибозова 8 юли 2014 г., 14:10\nБлагодаря ти Цвети. Много се радвам, че я опита. Нищо не мога да направя по отношение на сладостта. Такава си е рецептата. За цялата торта има само 100 г захар. Всичко идва от шоколада. Но ти си я направи така, както най-много ще ви хареса. Само така!\nАнонимен 7 юли 2014 г., 23:54\nГлазурата колко време се остава, за да стегне? Радост\nЙоланта Делибозова 8 юли 2014 г., 14:04\nО, няма и 10-15 минути като се прибере в хладилника и е готова. Все пак е шоколад и сметана, стига само да се охлади. Ще се радвам да опиташ, Радост.\nАнонимен 8 юли 2014 г., 9:38\nЙоли, благодаря за страхотната рецепта. Тортата е разкошна! Наистина Фантазия! Направих я за рождения си ден! Всички я харесаха, даже и критикарите у дома. Изобщо не ни беше голяма... Отива в "любими". Лошото е, че в по-малките градове не се намират някои от продуктите, но определено ще се прави пак и пак. Благодаря и за идеята с папките. Голямо удобство е. Успешна седмица! Светла\nЙоланта Делибозова 8 юли 2014 г., 14:05\nБлагодаря ти аз, Светле! Верен последовател си ми ти! Много се радвам, че ви е харесала тортата.\nUnknown 8 юли 2014 г., 12:42\nИзглежда страхотно. Рецептата за колко сантиметрова форма е? Вкъщи май имаме стандартна 24-26. След като се разбие ганашът увеличава ли обема си, защото аз съм го ползвал само за заливка, но като крем не и ми се струва малко.\nЙоланта Делибозова 8 юли 2014 г., 14:08\nБлагодаря Марио. Много е вкусна тортата, ще се радвам, ако я пробваш. Снимките, които виждаш са с половината доза от това, което съм написала. Формата ми беше около 22 см. А цялата доза си е за стандартна форма 26 - 28 см. Не е малко количеството на ганаша, не забравяй, че има същото количество друг крем освен него. Двата заедно дават достатъчен обем.\nUnknown 8 юли 2014 г., 23:43\nМисля да я пробвам тази седмица и ще се похваля, ако се получи, че последната ми торта беше с много вкусни компоненти, ваниловият крем беше гладък и лек, но не стегна достатъчно и не се задържа много между блатовете, а аз обичам торти с много крем. Време е да си върна самочувствието с нещо. :D\nАнонимен 11 юли 2014 г., 3:21\nЙоли, много благодаря за тази страхотна рецепта! Направих тортата, като спазих всички твои указания. И аз направих половин доза като теб. Резултатът беше невероятен!!! Стана точно като твоята!!!\nUnknown 12 юли 2014 г., 12:08\nТака ето и моят опит. Страхотна торта. Не се постарах особено с украсата, че вкъщи ми бяха изяли белия шоколад, а и не ми се темперираше честно казано. Не е перфектна. Шоколадовият мус нещо не ми се получи като този от снимката и леко започна да се разтича. Някаква идея защо? Ползвам шоколадов кувертюр, който купувам на грамаж и сладкарска сметана myDay. Пропорциите бяха същите. Мисля, че го разбивах достатъчно или може би е трябвало повече. Както и да е. Беше вкусно. Ето две снимки. Не знам как се слагат линкове тук, затова може директно да си копирате пътищата.\nЙоланта Делибозова 13 юли 2014 г., 3:33\nМного ти благодаря, Марио за доверието! радвам се, че опита тортата. А още повече, че ви е харесала на вкус. Лично аз бих искала на моята торта шоколадовият мус да е малко по-мек, като твоя. А стана твърд. Предполагам, че зависи от самата сметана, както и от това колко време е бил охлаждан крема. Наистина трябва да е много студен за да се разбие добре. Аз ползвах млечна сметана от Лидл. Не е малко крема като количество, видя ли? А и тортата е тежка, много са и силни продуктите. Човек изяжда малко парче от нея и напълно засища глада си за сладко. Чудесно изглежда тортата ти, колкото по-семпла, толкова по-добре е украсата точно на тази торта. Много, много ти благодаря още веднъж! Сега мисля да се захвана с една торта с череши. Да видим какво ще излезе.\nUnknown 13 юли 2014 г., 4:04\nО супер. Ще се прави пак торта. :D Иначе кремът беше в хладилника почти 24 часа. Каква е тази сметана от Лидъл? Подсладена ли се води. Виждал съм една в не големи разфасовки от по литър, ами по-малки.\nЙоланта Делибозова 13 юли 2014 г., 4:46\nСметаната от Лидл е в малки червени картонени кутийки по 200 мл. Млечна е и аз затова я купувам. Мисля, че е на Pilos. Има и синя такава, но тя не е за разбиване и е по-ниско маслена. Опитай я, чудна е. Не е подсладена. Първо разбивам само нея и като се посгъсти тогава прибавям пудра захар. Не ги разбивам отначало заедно, защото млечната сметана по-трудно се разбива, стои леко течна. В случая като е смесена с шоколад изобщо не подслаждам. Благодаря ти отново, Марио. Страхотно ме зарадва, да знаеш!\nАнонимен 11 юли 2014 г., 3:33\nЙоли, много благодаря за тази страхотна рецепта! Направих тортата, като спазих всички твои указания. И аз направих половин доза като теб. Резултатът беше невероятен!!! Стана точно като твоята!!! Веселина\nЙоланта Делибозова 11 юли 2014 г., 6:04\nОооооооооо, страшно ми е приятно да чуя това, Веси! Много, много се радвам и още повече ти благодаря! Да ви е сладка!\nUnknown 11 юли 2014 г., 21:32\nбих искала да те попитам дали ще стане сметаната за разбиване да се замени с млечна сметана за готвене като и се добави захар? Тук не се намира за разбиване. Мисля си че ако е над 30% и има захар ще стане.....ама колко захар? Много ми се иска да я направя и с млечна. И аз споделям твоето мнение че растителната има друг вкус...различен.\nЙоланта Делибозова 12 юли 2014 г., 8:24\nНезнам Поли, да съм честна с теб и да не те подведа. Никога не съм опитвала. Ако имаш все пак Лидл или Пикадили наблизо, купи си от тяхната сметана. Млечна е и е за разбиване. Става чудесно. Ще се радвам да опиташ тортата.\nАнонимен 16 юли 2014 г., 0:06\nЙоли, след многото въпроси, които отправих към теб направих тортата за рожден ден на детето ми. Всички останаха очаровани. Благодаря ти за хубавите рецепти! Да си жива и здрава! Деси\nЙоланта Делибозова 16 юли 2014 г., 6:11\nМного ти благодаря Деси! Радвам се, че сте харесали тортата. Направо съм щастлива, че я избра за празника на най-любимото си същество! Да ти е живо и здраво детенцето!\nАнонимен 10 август 2014 г., 13:44\nЗдравей Йоли, много харесвам блога ти, изпробвала съм няколко рецепти до сега, всички станаха много вкусни.\nДойде ред и на тази торта която я гледам от доста време. Купих сметана за разбиване с 30% масленост от Кауфланд, в момента е в хладилника с шоколада (той е 60% какао, това достатъчно ли е или трябва да е поголям процента?) Утре ще приготвя тортата, надявам се да стане, ще пиша:)\nЙоланта Делибозова 10 август 2014 г., 23:24\nБлагодаря ти много за милите думи. Радвам се, че ще опиташ тортата. Дано не ти отговарям прекалено късно. Процентите в шоколада ще повлияят само на вкуса. С млечен ще е по- сладка, това е разликата. Твоят е добър, ще стане чудесно. И сметаната би трябвало да не ти създава проблем при разбиването. Ще чакам с нетърпение после да пишеш дали ви е харесала тортата.\nАнонимен 11 август 2014 г., 2:14\nМного ти благодаря за отговора Йоли, се още не съм я направила днес след работа я почвам, само си мислех може ли глазурата вместо черен шоколад да я направя с бял,много обичам бял шоколад?\nЙоланта Делибозова 12 август 2014 г., 4:26\nМоже мила, само имай предвид, че трябва да сложиш почти двойно количество бял шоколад в сравнение с натуралния. Иначе глазурата ти ще остане течна. И още нещо. Тортата ще стане доста по- сладка с бял шоколад . Прецени си сама.\nАнонимен 14 август 2014 г., 6:49\nЗдравей Йоли, направих тортата преди да изчакам отговора ти, но на края стана много вкусна и всички останаха доволни от десерта:)\nИначе пробвах с бял шоколад наистина не стана. Направих я с черен, опитах се да я украся с бял но явно и за това не става че се втвърди много бързо.\nБлагодаря много за рецептата. Със сигурност ще те тормозя още защото, имам намерение да опитам колкото се може повече от рецептите ти.\nЙоланта Делибозова 15 август 2014 г., 6:12\nНямаш никакъв проблем, винаги с радост ще ти отговоря. Благодаря ти отново. Много се радвам, че опита тортата.\nАнонимен 11 август 2014 г., 12:45\nОт доста време се каня да направя тази Фантазия и ето че той дойде.За тържеството на един малък сладур съм решила да я направя.Тъй като все пак е за дете ми се иска да и сложа няколко фигури от фондан.Въпроса ми е според теб дали ще ги издържи ?Тортите покрити цялостно с фондан нещо не са ми по вкуса.\nЙоланта Делибозова 12 август 2014 г., 4:21\nЗдравей. С теб станахме две. И аз никак не обичам фондан.\nТортата е много вкусна, горещо я препоръчвам. Ще се радвам да я направиш за празника на детето. Няколко фигурки ще издържи без проблем, но не и покритие. Все пак отгоре няма блат, а само крем. Сложи фигурките в последния момент за да не се овлажнят от крема. Благодаря ти и весел празник\nАнонимен 12 август 2014 г., 12:14\nМного ти благодаря за бързия отговор!Към днешна дата съм приготвила голяма част от твоите торти и винаги са били много успешни,убедена съм че тази ще бъде много вкусна...\nмариета 15 август 2014 г., 13:37\nЗдравей Йоли Много ме изкуши твоята фантазия и реших да я спретна за моя рожден ден даже вече съм я започнала та въпросът ми е такъв Купих сметана опаковка 1 литър с мисълта че ще я правя отново за следващата седмица но се оказа че ще я ползвам чак на 31 08 което е невъзможно ако направя муса и го замразя дали ще може да се разбие след размразяване\nЙоланта Делибозова 16 август 2014 г., 2:37\nЗдравей Мариетка. Честно да ти кажа, никога не съм опитвала. Има само един начин да разбереш, нали знаеш? Ако ти се рискува, давай. Малко ме притеснява, че може след замразяване сметаната да се пресече и да не се разбие. Ако това стане, има спасение. Слажаш желатин в крема и готово. Просто ще е по-различно. Ще ти кажа какво бих направила аз. Просто бих си оставила муса затворен в кутия или буркан в хладилника до 31-ви. Няма какво да му се развали. Самата сметана е с много голяма годност, със сигурност е няколко месеца напред. За шоколада пък да не говорим. Нищо му няма на муса, остави го в хладилника и след 2 седмици си направи крема. Успех ти желая и благодаря за доверието.\nмариета 16 август 2014 г., 11:20\nБлагодаря Йоли Ще пробвам втория вариант и да знаеш че съм ти голяма фенка Доста неща съм направила и всичко е с невероятен успех Само искам да ти кажа че никой не искаше да повярва че шоколадово малиновата торта и мое дело а не е купена от сладкарница Неделя Еее умря циганката дето ме хвалеше но това е истината Следя те с голям интерес и много се радвам че те има Спокойна вечер и усмихнато утре ЙОЛИ\nЙоланта Делибозова 17 август 2014 г., 2:08\nМного си мила, Мариета. Благодаря ти отново. Със сигурност всяка една домашно приготвена торта е по-добра от тази, която би купила в сладкарница. Хубава неделя и да ви е сладко на всички у дома!\nАнонимен 17 август 2014 г., 12:36\nБлагодаря за страхотната торта!!! Фин вкус и елегатна визия! Приготвих я два пъти в рамките на месец, поради неустоимите молби на цялото ми семейство. Благодаря още веднъж, за сладкото изкушение!\nЙоланта Делибозова 17 август 2014 г., 21:49\nМного се радвам, че ви харесва. И аз смятам, че това е една много качествена торта. Не е от най-евтините, но продуктите са толкова качествени, че си заслужава човек да я направи по някакъв повод. А ти вече два пъти за един месец я правиш да си я хапнете в къщи! Просто страхотно! Много, много ти благодаря! Да ви е сладко на всички!\nРоси 26 август 2014 г., 11:11\nЗдравей Йоли, изглежда страшно апетитно... отивам да тарся малини, но тук мноооого рядко мога да намеря. Прочетох че може да ги заменя с друг плод и ако не намеря ще се наложи да ги сменя, въпреки че аз лично ги предпочитам. Имам едно вапросче обаче, ако я направя под формата на полукълбо дали ще издържи? И аз не искам да слагам фондант, но трябва някак си да докарам полукълбо... Иначе утре ще я почвам. Поздрави и ти благодаря предварително\nРоси 26 август 2014 г., 15:04\nЗдравей Йоли, не знам дали си получила коментара ми защото не го виждам...Затова направо ще питам пък дано да го видиш...Мога ли да направя тази торта Фантазия във формата на купол( полусфера) ? като е студена мога да ползвам купа , но не знам дали схте издържи и дали ще стегне достатъчно добре... а и мога ли да сложа малко желатин на белия крен да стегне по вече?\nБлагодаря ти предваритено за вниманието и за прекрасните рецепти !\nЙоланта Делибозова 27 август 2014 г., 23:12\nЗдравей Роси. Още веднъж се извинявам за закъснелия отговор. Писах ти малко по-долу. Нямаш проблем с купола, стига да не е много висок. Но май вече наистина е късно, сигурно си я направила. Благодаря ти много и пак извинявай.\nАнонимен 27 август 2014 г., 6:39\nЗдравей Йоли, наистина страхотни рецепти . Сега съм на път да пробвам и тази, но се чудя дали ще издържи ако се направи във формата на полукълбо?\nЙоланта Делибозова 27 август 2014 г., 23:02\nЗдравей. Извинявай за закъснелия отговор, но нямах няколко дни интернет на разположените. Да, ще издържи, но полусферата да не е много висока. Няма никакъв проблем да я оформиш и така. Благодаря ти, ще се радвам да опиташ тортата.\nРоси 28 август 2014 г., 12:30\nВсъщност реших да я поизменя за всеки случай и да сложа блатове , а другото да пробвам да го сложа като крем.... не знам дали ще се получи, но поне ще има по голяма вероятност да издържи особенно с фигурката която мисля да сложа. Благодаря ти много , ще ти кажа после какво се е получило. А и мисля че някаде бях чела за твоя книга с рецепти... има ли такава и от каде мога да си я намеря? Така няма постоянно да скачам от компютара в кухнята :).Лек и ползотворен ден от мен !!!\nЙоланта Делибозова 28 август 2014 г., 13:21\nБлагодаря Роси. Имам две книги, едната е със сборни рецепти, а другата е само сладкарска. "Вкусно с Йоли" и "Сладки ноти". Има ги в големите книжарници със сигурност. Ще чакам непременно да пишеш за тортата. Успех!\nYana Bratoeva 9 септември 2014 г., 13:20\nПривет,избрах тази торта за специален повод с моя специален съпруг! Изглежда прекрасно и много вкусно,както всичко,което творите! Въпросът ми е, понеже не можах да намеря рикота може ли cottege cheese? Благодаря!\nЙоланта Делибозова 9 септември 2014 г., 23:28\nЗдравей Яна. Чудесен избор на торта! Препоръчвам я горещо на всеки! Радвам се, че си избрала да зарадваш съпруга си точно с нея. Недей да ползваш сирене котидж, няма да стане добре. Спокойно може да замениш рикотата с наша фина неовкусена извара, ако обичаш такава. Но наистина трябва да е добро качество. Аз да си призная не бих рискувала. Но бих направила друго. Купи натурална Филаделфия, ще стане чудно с нея като я разбъркаш с маскарпонето. А още по-добре ще е , ако имаш Лидл наблизо. Купи си натурално крем сирене на Пилос. В червени кофички по 200г е и пише Крем за мазане. Страхотно е за сладкиши, много често го ползвам. Успех и благодаря още веднъж.\nYana Bratoeva 10 септември 2014 г., 13:12\nМного благодаря! Утре я започвам!\nЯна Братоева 13 септември 2014 г., 5:17\nГолямо благодаря,че направихте празника ни още по-прекрасен с това вълшебство!Съпругът ми остана очарован! Яна Братоева\nЙоланта Делибозова 13 септември 2014 г., 11:22\nНе, миличка. Ти си направила празника прекрасен, не аз. Аз не съм дошла да приготвя тортата, ти си го направила. А това, че си взела отнякъде една рецепта няма никакво значение. Рецептите са затова, да правят дните ни вкусни и щастливи. Благодаря ти от сърце, много се радвам!\nmerry_ny 16 септември 2014 г., 6:26\nЙоли, и аз да се включа - направих я преди два месеца за рождения ден на мъжа ми - УНИКАЛНА!!! Страхотно съчетание на вкусове - сладичко, киселко, мммм. Отново благодарности за рецептите ти!\nЙоланта Делибозова 16 септември 2014 г., 7:31\nМного ти благодаря, Мери! Страшно се радвам, че ви е харесала тортата. Да е жив и здрав съпругът ти и да ви е сладко на всички!\nАнонимен 30 септември 2014 г., 12:19\nЗдравей, Йоли!! Тортата изглежда уникално вкусна- поредния ти шедьовър!!! Все още съм начинаеща в готварството и сладкарството, но ти ми действаш вдъхновяващо :))\nЙоланта Делибозова 1 октомври 2014 г., 9:32\nМного ти благодаря! Имаш добро око, насочила си се към една от най-хубавите торти, които съм опитвала. И точно като за начинаещи е. Няма печене, става бързо и безпроблемно. Ще се радвам, ако се решиш да я опиташ!\ngabrielatsulin 6 октомври 2014 г., 21:02\nНаправих тортата, Йоли! Благодаря за рецептата!\nНаправих я със сладко от малини, защото в деня, когато я правих, не можах да намеря пресни малини. Сладкото остана на дъното- единствения недостатък на така направената торта. Но пък това изобщо не влияе на вкуса- разкошен е! Сложих малко повече сметана, та затова тъмния крем стана повече от маскарпонето. Аз също я направих с ринг 20 см и разделих продуктите- някъде при деленето съм объркала сметаната :)\nПрегръдки и слънчеви поздрави, Йоли!\nЙоланта Делибозова 7 октомври 2014 г., 4:09\nБлагодаря ти Габи. Много се радвам, че опита тортата, а още повече, че ви е харесала. Казваш, че си объркала някъде сметаната, че си ползвала малиново сладко. Ето, виждаш ли, това е най-ценното при готвенето. Всичко е въпрос на настроение, въображение и експеримент. Задължителни неща няма! Чудесно е, че си променила нещата. Това винаги ме радва най-много. Благодаря ти още веднъж.\nАнонимен 7 октомври 2014 г., 2:56\nЗдравей, Йоли! Поклон пред творенията ти и в частност тази торта! Тъй като в събота имам специален повод и планувам да я направя, искам да ползвам възможно най-близки до твоитре продукти, за да се получи подобен резултат. Разбрах, че си ползвала сметана от Лидл, а какъв шоколад използва? Благодаря!\nЙоланта Делибозова 7 октомври 2014 г., 4:13\nЗдравей. Много се радвам, че избра тази торта. Много е хубава, наистина я препоръчвам горещо. Да, сметаната от Лидл е чудесна, млечна е и не е така скъпа като на Президент. В Лидл има и шоколадов кувертюр, мисля, че е по 200 г разфасовката. Ако искаш вземи от него. Единственото е, че е малко по-сладък. Аз ползвам кувертют 70% какаова маса. Предпочитам го, защото така десертите не стават прекалено сладки. Но и с този от Лидл ще стане добре. Другото, което има в Лидл и е много добро е едно крем сирене. Пак е на Пилос и е в кръгли кутийки. Пише "Клем за мазане". Ако искаш може да замениш рикотата и с него. Често го ползвам за сладкиши и чийз кейкове. Чудесно е. Само внимавай, че има с различни вкусове. Трябва да е натурално. Успех с тортата и благодаря за доверието.\nUnknown 10 октомври 2014 г., 12:52\nТази торта я правя 3 пъти в рамките на 10 дни поради различни поводи.Уверявам всички,че до този момент това е най-хубавата торта.Смея да твърдя това,защото съм правила почти всички торти.Великолепна!Благод\nUnknown 10 октомври 2014 г., 12:53\nБлагодаря ти за всички рецепти!\nЙоланта Делибозова 12 октомври 2014 г., 10:14\nЕеееееее, страхотно! Толкова много ти благодаря! И аз намирам тази торта за великолепна. Да им е сладка на всички, за които си я правила.\nUnknown 31 октомври 2014 г., 8:08\nАз също я приготвих преди известно време, уникално вкусна наистина, страхотна торта!\nЙоланта Делибозова 1 ноември 2014 г., 6:10\nБлагодаря ти Гале, много се радвам,че си опитала тортата. Да ви е сладка! Много съм щастлива, че ви е харесала.\nUnknown 11 ноември 2014 г., 3:46\nЗдравей,Йоли. И аз съм хвърлила око на тази прекрасна торта. Но тъй като по това време на година няма пресни малини, искам да попитам дали може да ги заменя със замразени такива.От тях имам в изобилие.\nЙоланта Делибозова 11 ноември 2014 г., 4:36\nРазбира се, Ани. И със замразени ще е чудесно. Но ги поразмрази малко предбарително за да им се изцеди водата. Иначе има опасност да ти разводнят крема. Аз друго бих направила. Бих кипнала за 1 минутка замразените малини с малко захар. бих ги сгъстила с 1 ч.л. нишесте, разтворено в малко вода. Ще стане гъст плътен сос и много наситен вкус и цвят. Това може да се направи още от предния ден. После от цялата тази смес бих сложила тук там в тортата. При разрез ще е вълшебно. Ще се радвам да опиташ тортата. Благодаря ти.\nАнонимен 17 ноември 2014 г., 1:36\nхаресах и аз тази торта, а и като чета силно я препоръчваш. Имам следните въпроси, да ми помогнеш. Първи, тортата ми трябва за събота вечерта, ако я направя в петък през деня, ще се запази ли видът й до събота вечер? Да не се разтече? Мога ли отстрани да я украся с шоколадови "лентички", т.е. да разтопя шоколад, който да го размажа на тънко върху фолио/хартия и като стегне да го подредя отстрани върху стената на тортата. Отгоре са сипя шоколадовият кувертюр. Благодаря от Влади\nЙоланта Делибозова 17 ноември 2014 г., 23:25\nБлагодаря ти за доверието, Влади. Добра торта си избрала, убедена съм, че ще ти хареса. Изобщо не го мисли, още днес си я направи, ако искаш. Задължително трябва да престои поне ден в хладилника. Няма да се разтече, напротив, точно обратното.\nНаправи си я в петък, както си решила и я дръж до събота в хладилника стегната с ринга. В събота махни ринга, с нож или шпатула леко доизглади страниците, ако имат нужда. След това си направи лентите с шоколад и я облепи. За нула време ще се стегне в хладилника. Няколко часа преди да я поднесеш отстрани лентите от шоколалда и си я доукраси както желаеш. Ще стане страхотна с този шоколад отстрани.\nУспех и още веднъж благодаря да доверието.\nАнонимен 18 ноември 2014 г., 5:12\nБисе 20 ноември 2014 г., 10:26\nЗдравейте. Искам да направя тортата за рождения ден на мъжа ми. Йоли, моля те кажи каква точно сметана ползваш (марка). Благодаря.\nЙоланта Делибозова 20 ноември 2014 г., 12:29\nЗдравей Бисе. Много хубава торта си избрала. Който я е измислил е голям майстор! Убедена съм, че ще ви хареса.\nСметаната, която напоследък използвам е от Лидл. Там намирам млечна сметана на сравнително поносими цени, иначе не бих се поколебала да ползвам Президент. Просто е много скъпа, това е. Та, на въпроса. В Лидл има в малки картонени кутийки сметана "Пилос". Чудесна е, става и за сладкиши, и за солени ястия. За тази торта съм ползвала такава сметана. Добре охладена трябва да е за разбиване, а за глазури и кремове не е нужно.\nМного ти благодаря, че избра тази торта. Само да ти кажа, че е добре да я извадиш от хладилника поне 2 часа преди поднасяне. За да стане кремообразна и наистина да се разгърнат вкусовете. Весел празник!\nАнонимен 28 ноември 2014 г., 13:08\nА със синята сметана с капачка от Лидъл става ли?\nЙоланта Делибозова 29 ноември 2014 г., 11:38\nНе, не става. Купи си от тази в червените кутийки. Просто не рискувай със синята, няма да се получи. Ще се радвам да опиташ тората. Благодаря ти.\nАнонимен 4 декември 2014 г., 5:48\nЗдравейте!Преди два месеца попаднах на тази рецепта и днес ще правя за трети път тортата!страхотна е!правя половин доза винаги, че само аз и мъжът ми ядем торти вкъщи, децата не си падат по торти.Става много хубава!Благодаря ви.Екатерина\nЙоланта Делибозова 4 декември 2014 г., 7:32\nБлагодаря ти Кате. Много се радвам, че ви е харесала тортата. И аз я намирам за много вкусна. Ще се радвам занапред да ми пишеш в новия сайт www.yoli.bg, тъй като тук няма да публикувам повече нови рецепти. Още веднъж много благодаря за доверието и хубавите думи!\nАнонимен 17 декември 2014 г., 2:35\nЗдравейте!Много торти правя най-сполучливите и вкусни са от рецептие на Йоли.Искам да кажа едни голямо БЛАГОДАРЯ!Мисля да направя тази торта за Новогодишната нощ и се чудя ако й се добавят лешници дали ще се получи добре? Меги.\nЙоланта Делибозова 17 декември 2014 г., 6:26\nЗдравей Меги. Разбира се, че ще стане чудесно. Шоколад, маскарпоне и лешници ... какво по-хубаво! Давай смело.\nЩе се радвам да оставяш коментарите си в новия ми сайт www.yoli.bg, защото тук повече няма да публикувам нови рецепти. Благодаря ти и весели празници!\nанелия 18 март 2015 г., 10:39\nЗдравей Йоли,правила съм няколко твои рецепти и винаги са били успешни и страшно вкусни.Впечатлявала съм гостите си особено с новогодишната маслена погача,всеки ми иска рецептата!А мус торта с круши е една от най-хубавите които съм опитвала!Нали знаеш колко важно нещо е доверието..моето е пълно в теб и когато избера да правя нещо съм спокойна също и уверена,че ще стане нещо много вкусно!Също съм впечатлена от теб,колко си непринудена и позитивна,колко хубаво отговаряш на всеки един въпрос.Мисля че ти си един прекрасен човек,Бог те е надарил с невероятни таланти!Просто ми се прииска да ти кажа тези неща отдавна си мислех да го направя.Също бих искала да те попитам откъде мога да черпя чужди рецепти,ти на кого имаш доверие имам предвид от англ.ез.?Съпругът ми открива скоро заведение,той също много те харесва,дори има твои неща в менюто,а аз ще правя десертите.Искам да са напълно истински и различни от тези които се предлагат в нашия град!На последно,но не по важност искам да ти благодаря прекрасна Йоли,продължавай да ни радваш,обичаме те!!\nЙоланта Делибозова 18 март 2015 г., 10:58\nАни, направо ми пламнаха ушите! Толкова ти благодаря, мила! Дано оправдавам доверието ти и занапред. Много, много успех ви желая с новото заведение. Да е пълно с доволни клиенти! Честно да ти кажа, от английски незнам какво да ти предложа. Но ще ти препоръчам немски сайт, правила съм доста рецепти от него. Поразгледай го. Винаги можеш да си преведеш с Гугъл някой текст.\nИ още един немски\nБлагодаря ти още веднъж. Ще се радвам, ако посещаваш сайта ми yoli.bg, тъй като тук няма да публикувам повече нови рецепти.\nГуинет 18 юни 2015 г., 0:43\nЙоли, тази торта е истински кулинарен шедьовър! Комплименти за невероятното изпълнение. Имам няколко въпроса - колко торти трябва да направя, за да стигнат за 30-32 човека. Може ли тортата да се направи предварително и да се замрази до събитието. Ще издържи ли при транспортиране без хладилна чанта? Благодаря ти предварително!\nЙоланта Делибозова 18 юни 2015 г., 2:09\nМиличка, разбрахме се вече с теб във Фейсбук. Няма да ти отговарям и тук. Весел празник желая и благодаря за доверието.\nАнонимен 23 юли 2015 г., 12:21\nОБИЧАМ те, Йоли! За 14-ти път правя тази торта! Няма нещо което да не съм пробвала, няма нещо, което не се получава от предложените кулинарни приказки! Коблерът ми е фаворит и тази разкошна Фантазия! Продължавай да ни радваш! Много поздрави от Бургас, морско момиче.....\nЙоланта Делибозова 25 юли 2015 г., 0:15\nА така! 14-и път! Ти ме изумяваш направо. Много, много ме зарадва. Благодаря ти!\nЩе се радвам, ако опиташ и тази торта. Мисля, че много ще ти хареса щом обичаш Фантазията.\nЦелувки на теб и прекрасния ми Бургас и да се топнеш в моренцето заради мен, че това лято няма да мога.\nЖана 3 август 2015 г., 1:10\nЙоли, Благодаря , че ви има. За рождения ден на сина му - 14.02. приготвих торта Ани, а за рождения ден на съпруга ми -01.08. приготвих торта Фантазия. Освен това доста често приготвям и бисквитите с кокосов топниг. Винаги съм сигурна в крайния резултат и ... гостите са впечатлени. Благодаря.\nЙоланта Делибозова 3 август 2015 г., 22:58\nА аз благодаря на теб, че те има. Ако не бяха верните ми читатели кой щеше да ги опитва тези рецепти? Много, много ме зарадва! Благодаря ти отново!\nUnknown 28 септември 2015 г., 19:38\nБожествена тортичка! :-) Хиляди благодарности, Йоли! Ей, талантливи хора има по тая земя! Благородно ти завиждам на страхотните умения. А как пък завиждам на късметлиите които си хапват творенията ти... ;-)\nНа мен от доста време ми текат лигите по твоите тортички и най-после се спретнах да направя тази. Тъкмо се насладих на последното парченце... Защо, о, защо занесох повечето на колегите?!;-) От една страна, заради пустите калории; от друга, защото малините се развалят много бързо и се опасявах, че същото може да се случи дори и да са вътре в тортата. Ама нищо им няма! Аз живея в САЩ и ако не си направиш нещо вкусно сам, няма и да я ядеш, та неволята учи... Не е като Франция, където животът няма да ти стигне само да опиташ чудесиите които се продават...\nАко някой се колебае, направо си направете тортичката! И аз направих 1/2 доза; по-скоро може би малко повече от 1/2, защото слагах продуктите тук-таме на око и вкус. Стана съвсем приличен размер тортичка, но по-нисичка. Това не е капризен десерт, който може да се обърка, а и не се пече, така че ще кажа на всеки не особен добър кулинар като мен: карайте смело и смахнато през лука!;-) Няма шанс да сбъркате!\nЕто я и моята аматьорска тортичка:\nЙоланта Делибозова 30 септември 2015 г., 8:46\nАко можеш да ме видиш сега как широко съм се ухилила! Ама така ме зарадва! Колко малко му трябва на човек, две добри думи и е щастлив! Много, много ти благодаря за доверието и думите. Радвам се, че тихаресва тортата, и аз я намирам за много вкусна. Аматьорската ти тортичка е истински шедьовър! Благодаря ти отново. Бъди ми здрава, Мария!\nUnknown 30 септември 2015 г., 9:26\nБлагодаря ти за милите думи, Йоли, а и за щедрата оценка на моето произведение. :-) Ооох, ако не бяха пустите килограми, така ми се правят такива нещица... А твоите тортички са между най-любимите ми от българските блогове!\nВсичко най-добро и да продължаваш да ни радваш и изкушаваш!\nUnknown 4 октомври 2015 г., 11:03\nГлазурата може ли с млечен шоколад и в каква пропорция....съвсем се обърках от коментара за белия шоколад?!\nЙоланта Делибозова 4 октомври 2015 г., 12:13\nРазбира се, че може, Рени. Всичко може. И всичко е само въпрос на лично предпочитание и вкус. За глазура с млечен шоколад пропорциите трябва да са малко по-различни, тъй като в млечния шоколад какаовата маса е в по-малко количество. В него има повече мляко и захар, това е разликата. За 100 мл сметана сложи 180г шоколад. Благодаря и успех. Надявам се, че ще ти хареса тортата.\nАнонимен 12 октомври 2015 г., 2:36\nЗдравей Йоли! Искам да направя тази" Фантазия" за рождения ден на мама, който е утре и тъй като през деня съм на работа искам да те питам може ли да се направи шоколадовият мус без да е престоявал в хладилника, а направо да направя тортата и така да престои до утре вечер?\nЙоланта Делибозова 15 октомври 2015 г., 3:47\nИзвини ме зе закъснелия отговор, но нямх тези дни компютър на разположение. Май е късно и празника ви вече е минал. Да е жива и здрава майка ти! Все пак да отговоря, че ако крема за муса не е охладен няма да може да се разбие до хухкавост. Само трябва да е студен, може и във фризер за кратко да се сложи. Това е. Извини ме още веднъж.\nАнонимен 9 ноември 2015 г., 0:27\nЗдравей, Йоли. Много искам да направя тортата, но не успявам да намеря рикота. Мога ли да я заменя със заквасена сметана?\nЙоланта Делибозова 9 ноември 2015 г., 13:16\nНе, мила. Изобщо не опитвай, няма да стане. Заквасената сметана е чудесен продукт и аз много често я ползвам в сладкарството. Но за случая не е подходяща. Много е течна, киселее и няма да се получи добре. Трябва да и сложиш желатин, което изцяло ще промени структурата на тортата, както и вкуса и. Благодаря ти за доверието.\nАнонимен 16 ноември 2015 г., 2:35\nБлагодаря за отговора, Йоли. Купих крема за мазане от Лидл, който споменаваш в коментарите. Много е вкусен :-) Не разбрах обаче дали мога да заменя рикотата с него или той може да замени маскарпонето. Досега с крем сирене съм заменяла в рецептите точно маскарпоне, когато нямам под ръка. Съвсем се обърках :-) И ти благодаря отново!\nЙоланта Делибозова 17 ноември 2015 г., 12:44\nМного добре правиш, точно така. Като нямаш маскарпоне заместваш с крем сирене. Рикотата е фина извара, няма нищо общо с крем сиренето. Сага, ако искаш можеш да смесиш маскарпоне с крем сирене, само да знаеш, че ще стане доста тежко и мазно. И без това цялата торта е тежка като вкус. Наистина препоръчвам рикота. Ако не, направи крем само с маскарпоне. Може да го олекотиш с малко разбити на сняг белтъци, както се прави като за тирамису.\nUnknown 17 ноември 2015 г., 12:56\nТееежка...?! На мен така добре ми дойде, че всеки път като купувам малини такива едни греховни мисли ме спохождат... ;-))\nЙоланта Делибозова 18 ноември 2015 г., 6:37\nСладурана! Ама наистина! Благодаря ти мила Мария!\nАнонимен 19 ноември 2015 г., 5:10\nМного благодаря и за поясненията и за рецептата. Стана страхотна торта! Другия път мисля да пробвам с фина безсолна извара и същия крем за мазане от Лидл, вместо маскарпоне и рикота. Мисля, че няма да е толкова тежко :-) Но и така много ни хареса :-)\nЙоланта Делибозова 19 ноември 2015 г., 11:34\nБлагодаря ти от сърце за доверието! Много се радвам, че ви хареса тортата. Да ви е сладко!\nАнонимен 14 ноември 2015 г., 23:59\nЗдравейте, не обичам Рикота. Много зърнеста и суха ми стои. Мога ли да я заменя с крема сирене в рецептата и същото ли количество да вложа? Благодаря!\nЙоланта Делибозова 15 ноември 2015 г., 6:07\nЗдравей. Да, разбира се, че може и с крем сирене. Надявам се да намериш качествено неутрално на вкус крем сирене. Трябва да е същото количество за да се получи същото количество крем. Само да кажа, че с крем сирене и маскарпоне кремът ще стане доста по-тежък. Благодаря, ще се радвам да опиташ тортата.\nАнонимен 21 декември 2015 г., 4:15\nЗдравeй Йоли, ще правя тортата за Коледа, дали ще стане със замразени малини или череши?\nЙоланта Делибозова 21 декември 2015 г., 5:40\nО, да. Ще стане супер. Давай смело! Благодаря ти, ще се радвам да я опиташ.\nАнонимен 21 декември 2015 г., 6:29\nUnknown 20 февруари 2016 г., 12:26\nНаправих тортата съвсем точно по Вашето описание с точно същите продукти и пропорции. Получи се супер,но основата остана суха и при разрязване и опит да се вземе парче се трошеше и разпадаше.Каква е целта на хартията за печене,защото това е единственото, което пропуснах.\nЙоланта Делибозова 21 февруари 2016 г., 12:55\nЗдравей Петя. Първо да ти благодаря за дзоверието. Радвам се, че ви е харесала на вкус тортата. Да, основата е точно такава каквато я описваш. Започвам с последният ти въпрос. Хартията за печене е с цел да не залепва основата на тортената чиния. Ако я няма шоколада след като се втвърди категорично ще залепне по чинията и след това ще е много трудно да се отлепи, ще се счупи със сигурност. Другото важно е много плътно да се притиснат трожите за да се споят максимално. Това е наистина твърда хрупкава основа и изисква плътност. Това е. И последно, добре е да се реже с горищ нож. Така парчетата са равни, а твърдият шоколадов блат се реже без проблем. Благодаря ти отново.\nАнонимен 18 март 2016 г., 7:34\nЗдравей, Йоли. Ето,че и аз реших да те поздравя за чудесния сайт, от който си вземам идеи за празниците.Правила съм парфе, великденска торта, козунак и тази чудесна Фантазия.Всички рецепти ти са супер сполучливи и се харесват на домашните. А сега да те попитам как заглаждаш тортите, че стават така равни. Моята фантазия стана на ивици от ножа.(Може би, защото изчаках малко глазурата да се охлади преди да я размажа). Благодаря ти.\nЙоланта Делибозова 18 март 2016 г., 7:53\nЕха! Колко мило! Много, много ти благодаря за хубавите думи!Радвам се, че ти харесват рецептите ми.\nМного правилно предполагаш, точно това е станало. Тази глазура бързо стяга. Ето един трик: духни вурху нея лекичко и отдалече със сешоар. Ще се заглади, но пак няма да стане перфектно гладка. Другото е да си купиш шпатула за торти. С ножа не става добре, дори и да е широк. Професионалните са много скъпи, около 30 лв, но няма смисъл да даваш толкова пари. Ще намериш и в нормалните магазини. Става въпрос за шпатула с криво рамо, нали се сещаш? Това е. И ти си знаеш, тази глазура е добре да е течна като се полага върху тортата. Благодаря ти още веднъж за доверието.\nUnknown 22 март 2016 г., 4:12\nЩе стане ли със замразени малини?\nЙоланта Делибозова 22 март 2016 г., 7:22\nО, да, Ири. Често я правя със замразени малини. Става страхотно! Само не ги размразявай предварително, това е. Благодаря ти, ще се радвам, ако ти хареса тортата.\nUnknown 13 април 2016 г., 9:00\nЗдравей, Йоли! Да попитам само за малините (замразени) да ги размразявам ли, за да се отцеди водата, както си написала по-горе в коментар или да ги слагам замръзени между крема?\nЙоланта Делибозова 15 април 2016 г., 1:16\nЗдравей Диляна. Ти сама си прецени, може и в двата варианта. Ако искаш да ги размразиш ги отцеди. Ако ги сложиш направо замразени това не е нужно, къй като водата, която се отделя от тях много равномерно попива в крема и не го разводнява. Просто, ако са предварително размразени и не са отцедени малините ще плуват в сок и ако сложиш цялото това нещо в тортата ще оцвети крема и малините ще се изгубят като визия. Аз ги слагам направо замразени, става чудесно. Но, както сама прецениш. Ще се радвам, ако ти хареса тортата. Благодаря ти.\nАнонимен 21 май 2016 г., 9:13\nБлагодаря за поредния празник на сетивата!\nКакто винаги точна рецепта!\nЙоланта Делибозова 21 май 2016 г., 13:40\nА аз благодаря за хубавите думи и доверието. Много се радвам, че тортата ти е харесала!\njplivo 4 август 2016 г., 14:59\nЗдравейте! Смятам да се постарая да приготвя това творение,но нещо не ми се връзват коментарите,относно рикотата. Малко по-нагоре препоръчвате вместо нея да се сложи Крем за мазане от Лидл, а по-надолу споменавате, че в този случай става тежка ??? И нещо друго искам да попитам:колко голяма става(диаметър см.), прочетох, че може да се раздели на две? Благодаря!\nЙоланта Делибозова 7 август 2016 г., 8:21\nЗдравейте и от мен. Първо да се извиня за закъснелия отговор, но съм на почивка и рядко имам нет на разположение.\nДа, много правилно сте прочели. Тъй като хората ма питат с какво да заменят рикотата, най-близкото за мен като вкус е това крем сирене от Лидл. Това е по отношение на вкуса. Не бих препоръчала да се замести рикота с обикновена извара, в никакъв случай! Но от друга страна крем сиренето е по-тежко от рикотата, която е много фина извара. Нека всеки сам прецени. Лично аз винаги правя тортата с рикота. Няма кой знае каква разлика в цената между нея и крем сиренето. Препоръчвам тортата да се прави с рикота, но нали разбирате, понякога хората исат да заменят продуктите в една рецепта с други и се търси най-подходящ заместител. Да обобщя, тортата с крем сирене се доближава до тази с рикота, но става по-тежка.\nГолемината: количествата са за торта със съвсем стандартен размер. Може би 26 или 28 см. Това е голяма торта, става и висока. И тъй като е плътна на вкус и се хапва на малки парчета наистина е доста. Аз винаги правя половината количество за тортичка от 20 см.\nМного ще се радвам, ако тортата Ви хареса. Благодаря за коментара.\njplivo 8 август 2016 г., 5:36\nАнонимен 15 август 2016 г., 5:10\nЗа трети път правя тази торта - страхотен вкус, много съм доволна. Утре дъщеря ми е рожденичка, тази торта си пожела :)\nАнонимен 21 август 2016 г., 4:18\nтоку-що я приготвих, още се облизвам от двата вида крем, че ме дожаля да не го обера с пръст от купите. Благодаря, за рецептата\nЙоланта Делибозова 23 август 2016 г., 13:16\nХа ха, как ме усмихна само. Точно така! Най-големият кеф е накрая да оближеш купата! Благодаря ти от сърце! Много се радвам, че ти хареса тази торта.\nАнонимен 26 август 2016 г., 2:47\nСтрахотната си Йоли. Такова голямо вдъхновение си за мен пробвала съм почти всички сладки изкушения с които ни предизвикваш да се развихрим но тази торта е любимата на човека до мен и ми предстои отново да я приготвя. Бих искала само да попитам за тъмния крем след като го разбивам преди да го сложа не се сгъстява. Имам чувството че не се променя от първоначалното си състояние. Би ли ми казала къде бъркам. Благодаря ти много поздрави Жасмина.\nЙоланта Делибозова 27 август 2016 г., 3:18\nЗдравй Жасмина. Благодаря ти за топлите думи и доверието! Много си мила!\nМного ми е странно това, което казваш. Точно обратното ми пишат доста хора. Че като го извадят от хладилника е толкова гъст, че трудно го разбират. Според мен може да има фал само в продуктите, съставките са много точни като мерки, гарантирам. Понякога сметаната не е добра, или пък шоколада не сгъстява добре...знам ли. Благодаря ти още веднъж!\nАнонимен 27 август 2016 г., 13:42\nТози път ми се получи. Надявам се да оцелее до вечерта, че много хора се навъртат около хладилника от както я направих. :)\nЙоланта Делибозова 28 август 2016 г., 11:47\nЕееееее, супер много се радвам! Благодаря ти и да ви е сладко на всички!\nUnknown 17 октомври 2016 г., 11:55\nАко сезонът не позволява да се използват малини, с какво могат да се заменят? Настина е страхотна и много ми се ще да я направя на любимия човек.\nЙоланта Делибозова 17 октомври 2016 г., 12:39\nЗдравей. Ще се радвам, ако тортата ти хареса. За съжаление не бих препоръчала друг плод. Може би само ягодите са подходяжи, но и те са сезонни. Много често я правя със замразени малини. Продават ги във всеки по-голям супермаркет. Наистина бих препоръчала да си вземеш замразени малини и да направеш тортата с тях без да ги размразяваш. Просто има вкусове, които така добре си пасват един с друг, че е грехота да ги заместиш с друго. Благодаря ти.\nIwet 24 октомври 2016 г., 1:23\nТортата е страшно вкусна. Благодаря, Йоли!!! Правих я лятото за моят Рожден ден. Кремовете се съчетават много добре и е толков ароматна. Проблемът ми беше само с блата. Може би съм изпуснала нещо, не знам. Следвах уж рецептата, но стана толкова твърд, че не можеше да се разреже, много стегна и беше мъка да го чупя с нож. Тази седмица ще я правя отново за Рожден Ден. Мисля да направя блат от шоколадови бисквити и масло, надявам се, че ще се съчетае като вкус. Още веднъж благодаря, за страхотната рецепта!\nЙоланта Делибозова 24 октомври 2016 г., 3:30\nБлагодаря ти Иве. Много се радвам, че ти хареса тортата. И на мен ми е любима. Може би ще трябва да добавя малко обяснения за блата. Благодаря ти, че ми обърна внимание. Права си, много е твърда основата, но няма как да е друга. Шоколадът и маслото като се студени са направо като камък. Всъщност тортата трябва да се остави на стайна температура з 1 час и след това да се нареже с горещ сух нож. Това е начинът. Ще погледна сега какво съм писала, че съм забравила. Ако съм пропуснала добре да обясня ще го добавя. Благодаря ти още веднъж!\nTina 11 март 2017 г., 16:08\nИ на мен ми стана много твърд блатът. Мислех да сиропирам следващитя път. какъв сироп би бил подходящ?\nЙоланта Делибозова 12 март 2017 г., 3:49\nЗлати, в никакъв случай основата не може да се сиропира. Нито пък това ще помогне. Аз съм написала, че става твърда. Все едно режеш плочка шоколад, с такава твърдост е. Няма как да не е така с тези съставки. Шоколадът и маслото като се стегнат в хладилника стават на камък. Затова е подходящо тази торта да се остави на стайна температура преди да се разреже. И да се реже с горещ нож. Или пък да се смени основата с някаква друга рецепта за блат, няма никакъв проблем. С нищо не мога да помогна в случая. Такава си е основата по рецепта. Ти прецени дали да не направиш някакъв мек блат следващият път. Благодаря ти, че опита.\nUnknown 29 декември 2016 г., 8:55\nМного апетитно изглежда наистина, но имам някои въпроси.\n1. Може ли да я направя с млечен шоколад, вместо с натурален?\n2. Къде мога да намеря замразени полодове? Дали ще успея в големите магазини Била или Кауфланд\nЙоланта Делибозова 30 декември 2016 г., 5:24\nЗдравей Никол. Ще се радвам, ако ти хареса тортата. Благодаря ти!\n1. Не бих те посъветвала да сменяш шоколада. Тортата е доста тежкат като продукти, маслена и сладка. С млечен шоколад ще стане още по-тежка и сладка.\n2. Замразени плодове има и в Била, и в Кауфланд. Във всеки по-голям магазин. Няма да имаш проблем с намирането. А специално малините са най-хубави в Лидл.\nАнонимен 15 февруари 2017 г., 10:34\nВсеки път сменям плодовете.според сезона-парченца нектарини,замразени вишни,сладко от боровинки и т.н.Получава се превъзходно с най-обикновена заквасена сметана,а рикотата-с цедено мляко или фина извара от Лидл.\nБЛАГОДАРЯ,ЙОЛИ за прекрасните рецепти-точни и невероятно вкусни!!!\nЙоланта Делибозова 15 февруари 2017 г., 13:17\nЕто това е истински творец! Точно така трябва, благодаря ти, че написа този коментар. Идеята винаги е важна, но след това от значение е как всеки ще я доразвие. Както казваш, различни плодове, сметана, рикота или извара... важен е вкусният резултат накрая. Благодаря ти наистина от сърце!\nTina 12 март 2017 г., 14:20\nБлагодаря ти за бързият отговор. Всъщност, тортата ми хареса защото е без яйца, а мъжът ми не яде яйца и ми е много трудно с тортите. Имаш ли някаква идея за блат без яйца?\nЙоланта Делибозова 13 март 2017 г., 9:41\nЗлати, трудна работа е сладкиш без яйца. Не че няма, просто не са така качествени и вкусни. Без масло е същата трагедия. Можеш за блат на торти спокойно да направиш този вариант:\nСложи на слаб огън 1 или малко повече ч.ч. захар, 1/2 ч.ч. олио и 2 с.л. мед докато захарта се стопи. Нека се охлади малко. След това добави 1/2 ч.л. сода и подправки, каквито харесваш. Може да ги променяш спрямо основния вкус на тортата, която си решила да направиш. За шоколадовите добави какао. Накрая сипи 2 и 1/2 ч.ч. брашно с 1 ч.л. бакпулвер. Това е постен сладкиш. Може да се сложат ядки, портокалови и лимонени корички, ванилия, сушени плодове, настъргани моркови, ябълки и т.н. Всичко е въпрос на вкус и въображение. После печеш на един или два блата. Получава се чудесно за всякакви торти, пробвай, ако решиш.\nДиди 29 март 2017 г., 10:39\nБлагодаря за невероятната рецепта, Йоли! Направих тортата за годишнина на моя приятелка. Всички бяха във възторг. Поиграх си малко с украсата, но ефектът беше поразяващ. Увеличих малко дозата на шоколадовия мус, за да е с преобладаващ вкус, понеже приятелката ми обича шоколадови торти, всичко останало беше по рецепта и съм впечатлена от твоите рецепти (пробвала съм и други от твоите). Голямо БЛАГОДАРЯ ❤❤❤\nЙоланта Делибозова 3 април 2017 г., 1:01\nО, така се радвам, Диди! Супер е, че се е харесала на всички. Голямото благодаря идва от мен! Благодаря ти наистина много за доверието и хубавите думи!\nДа те питам нещо. Хареса ли се твърдата основа на тортата? Много хора имат проблеми, прекалето твърдо им е с този шоколад.\nИлиева 4 април 2017 г., 11:58\nИскам да изкажа огромното си възхищение от Вас, от блога Ви, от всичко, което творите. Когато имам лично време много често сядам на компютъра и разглеждам, чета, записвам, набелязвам рецепти. Вдичко, което съм направила от Вашите рецепти е просто супер и е съпроводено с комплименти вкъщи, в офиса и пред приятели. Искам да направя торта за повод и имам няколко набелязани, но май ще се спра на тази. Досега не съм правила истинска и успешна торта. Правя дооооста сладкиши, но при опитите ми за Торта (с блат, крем, глазура и т.н.) все нещо не се получава. Не се отказвам обаче и дано сега да ми се получи. Опитах се да изчета възможно най-много коментари, но ми останаха още един-два въпроса... извинявам се, ако вече сте отговорили на подобни въпроси. Искам да попитам дали ако правя малка торта трябва да разделя ВСИЧКИ продукти на две - и за блата, и за крема и т.н. Зодия Дева съм и всичко при мен трябва да е с точни грамажи :))) И другият ми въпрос е дали, ако сложа 250 гр. рикота, а не 300 ще е фатално, тъй като всички разфасовки, които намерих са по 250 гр.\nБлагодаря предварително за отделеното време и отново Ви поздравявам, за всичко, което творите и споделяте :)\nЙоланта Делибозова 5 април 2017 г., 13:05\nЗнам си ги аз Дените, Илина! Така перфектни, подредени и прецизни! Супер качества, човек само може да мечтае за тях! Първо да ти благодаря от сърце за доверието и да ти кажа, че тук всички си говорим на "ти". Така комуникацията е много по-приятна и лесна. Много си мила, радвам се, че ти харесват рецептите ми.\nкакво да ти кажа за тортата... ами, великолепна е на вкус и е супер лесна. Няма никакво значение дали ще сложиш 250 или 300 г рикота. Това не е торта, която изисква чак толкова презизни мерки, няма печене при нея. Давай съвсем спокойно и смело. Няма човек, на който да не се е получила. Изчела си коментарите и знаеш, че основата става много твърда от шоколада и маслото. Тортата е добре да се остави на стайна температура преди да се поднесе и да се нареже с горещ нож. Това е всичко. Раздели си продуктите на две, ще получиш две тоортички по 20 или 18 см всяка, не си спомням точно. Тази торта е много плътна на вкус и не е нужно да е много висока, както и да се режат големи парчета от нея. Вкусът е повече от великолепен и малко парче от нея е напълно достатъчно. Благодаря ти още веднъж и весели празници!\nBubbi 15 април 2017 г., 15:22\nПривет, Йоли, реших и аз да направя тортата, отдавна съм й хвърлила око...:-)\nКато започнах да разбивам шоколадовия крем с миксера обаче, сместта се пресече. Тъй като в коментарите никой не споменава за подобен проблем се чудя защо се получи така? Спазвах точно указанията...\nSmashed Russets With Horseradish


Публикация от Теди · 2 май, 2016\nПредишна Април 2016\nСледваща Юни 2016\nДопълнение към месеца от 15 май 2016:\nИнспектирах работата по къщата - подготвена е за надзидване на стените. Петте колони и бетоновия пояс са стегнали. Кофражът още седи.\nДнес в двора открихме два храста божури - поне според съседката са божури. Също татул, една туфа маточина и страшно много рози, към 15 храста. Преместих два от тях до оградата, защото на досегашното им място ще се копае септична яма. Другите ги оставих и не ги преместих, защото им е сезон да цъфтят. Искам да видя какви са. Доста се чудихме как са се разсадили по целия двор - може би когато фадромата върша ги е разнесла.\nСчупих дръжката на лопатата, после с кирката копах, плевих малко, събирах охлюви. Поръчах на местни хора да ми наберат гъби пачи крак.\nЗа следващото ходене съм планирала - боядисване на ръждясалата спирка пред имота, разчистване от камъни в двора и садене на цветя - тагетес и невени. Ще минем през разсадник в с. Долни Богров и каквото още харесам ще взема. Също по пътя за селото мернахме доста бъз и следващия път на отиване ще спрем да си откопаем издънка, която да засадя от външната страна на телената ограда - да стане като преграда между двора и спирката.


След премиера скандал с билбордове и на пластичен хирург – СНАЙПЕР-БГ\nСлед премиера скандал с билбордове и на пластичен хирург\nРекламни билбордо ве на д-р Ангел Енчев с послания като „Прекалено красива съм, за да работя”, разразиха невероятен скандал буквално в цялата държава – коментират ги не само хората, медиите, но и институциите. Дали тази реклама не се превърна в анти-кампания на дейността на признатия като един от най-успешните ни хирурзи не само в разкрасителните /естетични/, но и в реконструктивните пластични операции? На този въпрос дава отговор вестник „Торнадо” в броя си от 14-20 юли. Репортер на вестника установява, че д-р Енчев оперира и в съботния ден. Явно масовият негативизъм, насаждан и от някои медии, е повлиял с положителен знак върху неговата работа. Или с други думи рекламната кампания е повече от успешна.\nЕто какво казва за нея самият д-р Ангел Енчев на страниците на „Торнадо”: „Аз съм хирург, не разбирам от реклама. Наех професионалисти, които да си свършат работата. Естествено, заплатил съм за това голяма сума пари. Не мога да си позволя да сваля билбордове, които съм предплатил и парите за това не са ми подарени, а съм ги изработил с много труд. Фирмата „Нюз аутор” работи с железни договори – щеше да ми струва двойно повече да платя неустойки по тях. Затова съм сложил стикерите „цензура”, а вече едва ли има човек, който да не е чувал причината за това.\nНе съм искал да обидя никого. Напротив, задачата, която съм поставил бе израз на становището ми, че стремежът към съвършенство има много измерения и едно от тях е красотата. Никога не съм я противопоставял в схващанията си с образованието. Иначе не бих се образовал сам. Философски погледнато, красотата е естетична категория. Но, дайте да си говорим честно. Има много по-провокативни реклами, които очевидно никому не пречат и не смущават. Какво значи „125 години щастие с Кока-кола”?! Ами, ако почнем да се вглеждаме в текстовете на фолкпарчетата? – ще трябва повечето песни да бъдат забранени. Захванаха се с мен, защото аз не съм магнат, а един обикновен доктор. По цял ден съм в операционната, оставям си душата там!.\nОще подробности за скандалните билбордове, свързани с премиера Бойко Борисов – вижте тук!\nВестник „Торнадо” цитира и официалния отговор на фирмата, изработила рекламната кампания на хирурга – РА „СИКС ФИНГЪРС”: „Кампанията е разработена с чувство за хумор и залага на намигащите провокативни слогъни, носещи духа на 40-те години. Застиналите в забавни и дори носещи наивитет пози в комбинация с казаното от „pin-up” момичета в билборд кампанията: „Прекалено красива съм, за да работя”, „Всички се интересуват от мен”, „Влюбена съм …в себе си” и „Мога да контролирам живота си”, категорично подсказва за нарочно пресилени послания, чиято цел е да изведе на преден план емоционалното отношение към тях (красиви, успешни, без комплекси, уверени). А не да обиди, дискриминира, анализира, сравни, или засегне някого.\nИзречението ”Благодаря Ви, д-р Енчев!” живее самостоятелно в интернет пространството. Рекламите отдавна са надскочили чисто информативния си характер – тип обява, целта им е да провокират и въздействат емоционално на публиката. Красотата е представена в смисъла на съвършенство. Фразата „…за да работя” е провокация към зрителя, която изисква да се чете между редовете – тълкуване на комбинацията между образа и слогъна. Кампанията категорично не е дискриминационна.”\nНад 1 милион лева от глоби влязоха в общинската хазна\nШок! Властите в Китай спипаха 200 самозвани пилоти на самолети!


ПРАВИЛА за безопасност на децата и учениците в компютърната мрежа в детската градина, училището и в интернет - ОУ Христо Ботев - Кукорево\nНачало > За учениците и родителите > ПРАВИЛА за безопасност на децата и учениците в компютърната мрежа в детската градина, училището и в интернет\nТези правила са разработени от Държавната агенция за закрила на детето, в партньорство с Главна дирекция "Борба с организираната престъпност”, Национален център за безопасен интернет, Министерство на образованието и науката, Регионално управление на образованието – София-град, ръководители на образователни институции от Съюза на работодателите в системата на народната просвета в България, Сдружението на директорите в средното образование на Р България.\nЦелите на правилата са да се:\n гарантира правото на детето/учениците на достъп до подходяща информация и материали в мрежата;\n осъществи превенция и синтезира на едно място информацията за опасностите в интернет;\n предоставят конкретни насоки за закрила на детето и безопасно поведение в компютърната мрежа в детската градина и в училище и в интернет;\n подобри координацията и отговорностите на участниците и/или всички заинтересовани страни.\nОтговорността за гарантиране правата на децата и защита на техните интереси е споделена отговорност между семейството, обществото и държавата, чрез нейните органи и институции. Въпреки това, тази отговорност е разпределена, като тя се пада приоритетно на семейството, по-специално на родителите, настойниците, попечителите или другите лица, при които детето е настанено, тогава когато е била предприета мярка за закрила по отношение на него.\nОтчитайки трудовата ангажираност на родителите, в някои от случаите и трудностите, които изпитват в отглеждането и възпитанието на детето, в основополагащия международен акт за правата на детето Конвенцията на ООН за правата на детето, както и в редица нормативни актове от националното ни законодателство, е посочено как обществото, социалните и образователните институции, и държавата изпълняват тези свои отговорности за оказване на адекватна подкрепа на семейството, за закрила на детето и за защита на неговите права и интереси. Съгласно Конвенцията на ООН за правата на детето, родителите имат първостепенна отговорност за осигуряване висшите интереси на детето да бъдат първостепенно съображение. Родителите или, според случая, законните настойници, попечители или други лица, при които детето е настанено, носят отговорност за отглеждането и развитието на детето. Държавата, чрез нейните органи, трябва да предприеме подходящи стъпки, за да подкрепи родителите при изпълнението на техните отговорности. Ако някои родители не могат или се затрудняват, то в тези случаи се намесват отговорните държавни институции, за да осигурят спазването на правата на детето и задоволяването на неговите нужди. Задължение на държавата е осигуряване развитието на институции, заведения и услуги. В тази връзка ролята на образователните институции е изключително важна и ключова. Те могат да допринесат за обучението и превенцията на рисковете не само на децата, но и на родителите, като по този начин могат да имат двойна полза за децата. В тази посока настоящите правила, дават основни познания за опасностите, които крие виртуалното пространство с цел осигуряване закрилата на детето от вредни за него информация, материали и контакти.\nОсновните принципи за работа в компютърната мрежа в детска градина и училище и в интернет са:\n1. Равен достъп на всички деца и ученици;\n2. Защита на децата и учениците от вредно или незаконно съдържание и информация като: самонараняване, търговия с наркотици, хазарт, пропагандиране на вредни и опасни навици и действия като анорексия, булимия, порнография, толериране на различни форми на насилие, проповядване на тероризъм, етническа и религиозна нетолерантност, самоубийство и др.;\n3. Зачитане и защита на личната неприкосновеност;\n4. Подготовка и контрол на децата и учениците за безопасно и отговорно поведение онлайн;\n5. Сътрудничество в дух на толерантност и добронамереност между детската градина/училището и родителите/настойниците. Компютърната мрежа в детска градина и училище се използва в педагогическите ситуации и учебни часове само за образователни цели. Цялата мрежа обхваща компютрите, свързани с кабелни и/или безжични връзки, ситуирани в компютърните кабинети, оборудвани класни стаи и административните помещения на образователната институция, както и устройствата (персонални смартфони, лаптопи и таблети) с безжичен достъп до интернет.\nДецата и учениците имат право на:\n1. Равен достъп до мрежата на образователната институция, с изключение на компютрите в административните помещения.\n2. Работа с устройствата (компютри, лаптопи и таблети) в мрежата с подкрепата на педагогически специалист.\n3. Обучение за безопасно и отговорно поведение в мрежата на образователната институция и в интернет.\n4. Информация за правилата за работа в мрежата.\n5. Сигурна цифрова среда в детската градина и училището.\n6. Ползване на мобилните си устройства извън учебния процес (почивката и междучасията), а при изрично указание на учител – и в учебния час/педагогическата ситуация за целите на учебния процес. ВАЖНО! Правилата за безопасна работа в интернет, които децата и учениците са задължени да спазват, се поставят на видно място в образователната институция, както и в компютърните кабинети, така и на сайта на детската градина/училището.\nВ началото на учебната година по подходящ начин всички деца и техните родители/настойници/попечители се запознават с тях. Педагозите периодично напомнят за тях и за сигурността в интернет в подходящи форми и дейности, в които се включват децата/учениците и родителите им.\nЧаст I. Отговорности на ръководителите на образователните институции, на професионалистите, работещи с деца и с информационно-комуникационни технологии (ИКТ)\nДиректорът на детската градина/училището:\n1. Организира дейността по изпълнението на тези правила, и осигурява достъп до компютърната мрежа, ефективен и постоянен контрол, планирането на мерки по организацията за спазване на правилата за работата на децата и учениците в мрежата и защита от вредно или незаконно съдържание в интернет.\n2. Осигурява при техническа възможност проследяване на трафика, осъществяван чрез мрежата на образователната институция.\n3. При констатиране на случаи на кибертормоз, незаконно съдържание и поведение в мрежата на образователната институция и/или в интернет уведомява незабавно компетентните органи – Дирекция „Социално подпомагане“, по местопребиваване на детето и Главна дирекция „Борба с организираната престъпност”, специализираният отдел „Киберпрестъпност“ на МВР. В тези случаи оказва нужното съдействие на компетентните органи с цел установяване на извършителите и предприема мерки за противодействие и премахване на съответното съдържание от мрежата на образователната институция. Може да получава и консултантска помощ от Националния център за безопасен интернет.\n4. Организира в началото на всяка учебна година запознаване на децата и учениците и родителите/настойниците с правилата за безопасна работа в мрежата.\n5. Осигурява отговорно лице (служител или нает външен специалист), което да изпълнява функциите на системен администратор.\nУчителите, педагогическите специалисти и ръководителите по направление ИКТ са длъжни да:\n1. Разясняват правилата за безопасно и отговорно поведение при работа в мрежата на образователната институция и в интернет.\n2. Осъществяват постоянно наблюдение и контрол върху работата на децата и учениците в мрежата на образователната институция в учебно време.\n3. Предприемат незабавни мерки за преустановяване на достъпа на децата и учениците до незаконно и вредно съдържание в мрежата. 4. Уведомяват незабавно директора на детската градина/училището при нарушаване на правилата, случаи на кибертормоз или при установяване на незаконно и вредно съдържание или поведение в мрежата.\n5. Оказват подкрепа на деца и ученици – обект на кибертормоз, чрез първоначална психологическа подкрепа от училищния психолог, чрез разговор от страна на педагог в детската градина за снижаване на напрежението у детето.\n6. Сигнализират при необходимост Дирекция „Социално подпомагане“ по местоживеене на детето/ученика с цел оценяване на нуждата от насочване към социални услуги за оказване на последваща подкрепа.\nСистемният администратор (служител в образователната институция или нает външен специалист):\n1. Осигурява общата безопасност и функционалност на мрежата.\n2. Предлага и прилага мерки, ограничаващи достъпа на децата и учениците до вредно или незаконно съдържание и поведение в интернет в съответствие с действащото законодателство на Република България.\n3. Извършва периодичен преглед на компютърната мрежа на образователната институция за наличие на възможни заплахи и рискове за сигурността на децата и учениците при работа в интернет.\n4. Следи трафика, осъществяван чрез компютърната мрежа на образователната институция.\n5. Предприема незабавни мерки за преустановяване на достъпа на децата и учениците до незаконно и вредно съдържание в мрежата. 6. Уведомява незабавно директора на детската градина/училището при случаи на кибертормоз, нарушаване на правилата или при установяване на незаконно съдържание или поведение в мрежата. 7. Съдейства за установяване на извършители на кибертормоз и прилага мерки за ограничаване на такива случаи.\nЧаст II. Права и отговорности на родителите\n1 От страна на образователната институция следва да бъдат предприети необходимите действия родителите да бъдат запознати с техните права и отговорности и с правилата за безопасна работа в интернет, които децата и учениците са задължени да спазват\n2 Уведомяването може да бъде в устна или писмена форма, като за предпочитане е писмената такава.\nРодителите имат право да:\n1. Получават информация за рисковете и заплахите за безопасността на техните деца при работа в интернет в детската градина/училището и вкъщи.\n2. Бъдат своевременно информирани, ако детето им е обект на кибертормоз в детската градина/училището.\n3. Участват съвместно с ръководството на образователната институция при разрешаване на всеки конкретен проблем, свързан с нарушаване на правилата от страна на техните деца.\n4. Участват със свои предложения в определянето на правилата и мерките за безопасно използване на интернет в детската градина/училището.\n5. Получат информация за информационно-сигнализационни платформи като www.gdbop.bg; www.cybercrime.bg; www.spasidete.com; www.safenet.bg; www.facebook.com/bgcybercrime.\nРодителите носят отговорност да:\n1. Помогнат на детето си да изгради умения за онлайн общуване и безопасно използване на интернет.\n2. Осъществяват постоянен контрол за сигурността на детето си в интернет.\n3. Проявяват интерес към активността на детето си в мрежата, включително и създаването на профили в социални мрежи и регистрации в сайтове и мобилни приложения, както и да разяснят последствията от създаването и/или разпространението на определено съдържание.\n4. При установяване, че детето им е жертва на кибертормоз, да сигнализират на отдел „Киберпрестъпност” към Главна дирекция „Борба с организираната престъпност” (http://www.cybercrime.bg/bg), или Центъра за безопасен интернет (https://www.safenet.bg/), както и могат да потърсят съдействие от Дирекция „Социално подпомагане“ по местоживеене на детето с цел оказване на психологическа подкрепа на детето. В този случай трябва да уведомят и директора на образователната институция.\n5. Съхраняват здравето на детето, като проследяват времето за използване на интернет.\n6. Уведомят директора на образователната институция, когато им стане известно, че детето им е обект на тормоз от друго дете, с което е в едно и също училище.\nЧаст III. Общи правила за безопасно общуване в интернет за децата и учениците (адаптирани за тях) Като дете и ученик съм длъжен да спазвам следните правила. Ако се затруднявам в тяхното разбиране, мога да получа подкрепа от родител или от учител, за да ми бъдат обяснени:\n1. Не давам лична информация: име, адрес, парола от електронна поща, профил в социална мрежа, личен телефонен номер, детската градина/училището, в което уча.\n2. Не давам информация за местоработата или личен и служебен телефонен номер на родителите, настойниците, близките, приятелите, съучениците и познатите си без тяхно разрешение.\n3. Не изпращам и не качвам онлайн свои снимки и видеа, без преди това да е обсъдено и взето решение с родителите ми.\n4. Не изпращам и не качвам онлайн снимки и видеа на приятели, съученици, роднини, учители, близки, познати и др., без преди това да е обсъдено с тях, а в случаите, когато се касае за мои приятели, съученици, да е съгласувано от тяхна страна и с родителите им.\n5. Не отговарям и не отварям прикачени файлове на електронна поща, получена от непознат подател. Тя може да съдържа вирус или друга зловредна програма, която да увреди компютъра/телефона/таблета или да го направи уязвим за външен достъп.\n6. Ще се посъветвам с родителите си/учител, преди да сваля или инсталирам нова програма/приложение на компютър, телефон, таблет, както и не правя нищо, което може да увреди компютъра или чрез дадено действие да се разкрият данни за мен и семейството ми.\n7. Нещата, които правя в интернет, не трябва да вредят на други хора или да противоречат на установените правила (част от тях са уредени в закони).\n8. Известно ми е, че е забранено да се използва чуждо потребителско име, парола и електронна поща.\n9. Не пиша и не качвам нищо, което може да е обидно или унизително за мен или за други хора.\n10. Незабавно информирам възрастен (родител, учител, директор, педагогически съветник), когато попадна на материали, които ме карат да се чувствам неудобно или на материали с вредно или незаконно съдържание, което може да бъде порнография, проповядване на насилие и тероризъм, етническа и религиозна нетолерантност, търговия с наркотици, хазарт и др.\n11. Не отговарям на съобщения, които са обидни, заплашителни, неприлични или ме карат да се чувствам неудобно. Информирам родителите си/класния ръководител, учител, директор, педагогически съветник за такива съобщения.\n12. Ако някой ме обижда или тормози онлайн, не отговарям. Докладвам го на отговорен възрастен (родител, учител, директор, педагогически съветник). Мога и сам да докладвам, като подам сигнал на самия сайт или на посочените адреси: www.gdbop.bg; www.cybercrime.bg; www.spasidete.com; www.facebook.com/bgcybercrime; www.safenet.bg и го блокирам. Добре е да направя веднага екранна снимка (скрийншот) на съответния разговор или съдържание като електронно доказателство, което предавам на отговорен възрастен (родител, учител, директор, педагогически съветник).\n13. Внимавам, когато разговарям в чат. Помня правило №1: че хората онлайн не винаги са тези, за които се представят и могат да търсят определена информация, с която да злоупотребят с мен или с другите хора. Правило №2 е че не правя нищо на друг човек в мрежата, което не искам да ми се случи и на мен.\n14. Ако се случи да попадна на информация или друго съдържание в Мрежата, което не ми харесва или ме плаши по някакъв начин, мога да подам сигнал Директор Дете Учител, възпитател, ръководител направление ИКТ, директор, педагогически специалист Национална тел. линия за деца 116 111 www.cybercrime.bg www.safenet.bg тел. на Център за безопасен интернет 124 123 Дирекция „Социално подпомагане” Родител, настойник, попечител, друг полагащ грижи за детето Системен администратор (служител или външен специалист) на денонощната и безплатна Националната телефонна линия за деца 116 111, на отдел „Киберпрестъпност“ на ГДБОП (http://www.cybercrime.bg/bg), на Центъра за безопасен интернет на адрес: www.safenet.bg, или на техния телефон 124 123, или през чат-модула на www.safenet.bg .\n15. Не трябва да приемам срещи с лица, с които съм се запознал/а в интернет, освен след съгласието на родителите ми. Помня, че хората, с които се запознавам онлайн, не винаги са тези, за които се представят. Опитвам се винаги да проверявам дали човекът отсреща наистина е този, за когото се представя чрез проверка по име, имейл, снимка и контролен въпрос, на който би трябвало да знае отговора, ако е наистина този. При съмнение може да подам сигнал или да потърся съвет през сайта на Центъра за безопасен интернет www.safenet.bg.\n16. Използвам настройките за безопасност и защитата на личните данни на социалните мрежи, мобилните приложения и браузърите. 17. Използвам функцията за безопасно сърфиране. Не посещавам сайтове в интернет, които са със съдържание, неподходящо за детска аудитория.\n18. Използвам трудни (дълги, с главни и малки букви, цифри и специални знаци) и различни за всеки сайт пароли.\n19. Използвам антивирусна програма, която следва редовно де се обновява. Заедно с отговорните възрастни (родител, учител, директор), поддържам последните актуализирани версии на всички програми и приложения.\n20. Ако ползвам общи компютри, винаги проверявам дали съм излязъл/излязла от профила си, след като свърши часа. В случай, че намеря устройство, на което друг ученик е работил, но не е затворил профила си, веднага ще изляза без да преглеждам, променям или добавям информация в профила му.\nСХЕМА ЗА УВЕДОМЯВАНЕ В СЛУЧАЙ НА КИБЕРТОРМОЗ КРАТЪК РЕЧНИК И ДОПЪЛНИТЕЛНИ СЪВЕТИ: КАЧВАНЕ И СПОДЕЛЯНЕ НА СНИМКИ\nСнимки или видео на дете, ученик, родител, учител, директор, психолог, ресурсен учител, близки, приятели, познати или непознати лица са публично достъпни изображения в интернет, които могат да са качени от родителите или други членове на семейството, приятели, съученици и др. Тези, които са ги споделили/качили в интернет, може да имат изцяло добри намерения към него/нея. Но такова съдържание може да накърнява личността и достойнството на лицето. Препоръчително е по никакъв повод да не се качват снимки на дете, за които има и най-малкото съмнение, че могат да му навредят и без негово съгласие. Споделянето на снимки е често срещано явление в социалните мрежи, затова основна препоръка е подобни снимки да се споделят само с хората от списъка с приятели на човека, който иска да качи снимката, и още по-добре – само с групата на най-близки приятели от реалния живот. Важно е, когато се снима със смартфон, да се уверите, че снимките не се качват автоматично в профила на родителя или детето в сайтове като Инстаграм например. В профилите си в социалните мрежи трябва да сте сигурни, че сте настроили достъпа до снимките си така, че да се виждат само от приятелите Ви. Същото се отнася и за настройките на облачни услуги, в които се съдържат снимки и информация.\nОНЛАЙН (КИБЕР)ТОРМОЗЪТ представлява използването на интернет за нанасяне на емоционална вреда върху други хора. Тормозът в интернет може да има различни форми. Той може да минава през разпространяване на подигравателни и обидни снимки и видеоклипове в сайтове за споделяне на видеосъдържание като Vbox7 и YouTube, създаване на фалшиви профили с обидно съдържание в социални мрежи като Ask.fm, Фейсбук и Инстаграм, както и в съобщения и изображения в приложения за комуникация като Скайп и Вайбър, или в изпращането на обидни съобщения и коментари, в същите сайтове и платформи.\nКРАЖБАТА НА ПРОФИЛ (хакнат профил) представлява присвояването на чужд потребителски профил в социална мрежа, платформа за общуване (например Фейсбук), електронна поща или друг сайт. Кражбата става възможна чрез влизане с правилната парола и нейната подмяна с нова и неизвестна за човека, на когото принадлежи профилът. Възможно е след кражбата профилът да се използва без знанието и съгласието на първоначалния собственик. Ако на дете под задължителната за повечето социални мрежи възраст от 13 години (тази възраст е такава, защото по- голямата част от популярни социални мрежи са американски и правилата за ползване са съобразени с американското законодателство) се създава собствен профил във Фейсбук, много е важно при избора на възраст да се избере под 18 години, тъй като за непълнолетните потребители има важни допълнителни защити. КРАЖБАТА НА\nЛИЧНИ ДАННИ е вид компютърно престъпление, при което се придобиват чужди лични данни с цел финансова измама или злоупотреба като теглене от банкова сметка, или кандидатстване за кредит от чуждо име. Тази опасност по принцип не засяга по-малките деца, които не притежават лични документи, банкови сметки или карти. Но при тийнейджърите над 14-годишна възраст този риск става актуален.\nФИШИНГ АТАКИТЕ са най-разпространената форма на Интернет измама и широко използван похват от компютърни престъпници за получаване на важна информация. Това престъпление се нарича „фишинг” („phishing” – "зарибяване”, произлиза от fishing – риболов), защото електронните съобщения, които се разпращат, са като „въдици” с основна цел получателите да се „хванат” на тях поради своята неопитност и неосведоменост, като им отговорят. При фишинга измамниците разпращат електронна поща, която претендира, че идва от почтена компания и се опитва да убеди получателя да даде важна лична или финансова информация. Електронното съобщение обикновено моли да се изпратят лични данни и данни за банкова сметка в отговор или да се въведат на уебсайт, към който има връзка. Тези данни са например потребителски имена, пароли и номера на кредитни карти. ЗАЩИТА НА\nКОМПЮТЪРНИТЕ МРЕЖИ ОТ ОПАСНА ЕЛЕКТРОННА ПОЩА\n1. Не трябва да се проявява инициатива за получаване на имейл писма, интернет страници, които предлагат безплатни или платени услуги и стоки, често предлагащи да ви изпратят промоции по e-mail. Откажете такава услуга.\n2. Имейл адресът се споделя само при нужда. Когато се предава по един или друг повод, се внимава за следните две неща: първо дали организацията или човекът, които го получават, ще ви изпрати нежелан имейл; второ, може ли да се разчита, че имейл адресът няма да бъде даден на трето лице.\n3. Не се отварят имейлите в нежелана поща. Никога не се отваряйте прикачени файлове в съобщения от непознат изпращач. Ако не се познава името в полето „От”, не отваряйте прикачения файл.\n4. Ако се получи неочаквано съобщение със странен прикачен файл от познат изпращач, то би могло да съдържа вирус. Много зловредни програми се разпространяват до всички контакти, които намерят в пощата на заразения компютър. Такива съобщения често имат странна тема или име на прикачения файл. Често това е шеговито съобщение, насърчаващо получателя да види картинка или да прочете прикачен текстови файл. Винаги изисквайте потвърждение от изпращача, преди да отворите съобщение или прикачен файл от такъв вид.\n5. Проверява се пълното име на прикачения файл. Скритите разширения от името на файла могат да заблудят да отворите заразен прикачен файл от имейла. Винаги се проверява дали имейл приложението показва пълното име на прикачения файл, включително разширението. Вируси и червеи могат да се съдържат във файлове, които изглеждат като картинки, например с разширение .jpg. Но е възможно да имат скрито разширение, като .exe или .vbs към името на файла, което означава, че прикаченият файл не е картинка, а програма, която ще се стартира, щом се отвори прикачения файл.\n6. Внимава се с фалшивите предупреждения за вируси. Фалшивите предупреждения за вируси са известни като "hoaxes". Това е фалшиво съобщение, което подвежда потребителите да вярват, че са получили вирус и ги насърчава да препратят предупреждението на всеки, когото познават.\n7. Не отваряйте имейл, съдържащ нежелана реклама. Той може да бъде използван за пренасяне на вируси и червеи. От съображения за сигурност би трябвало да изтривате всички рекламни съобщения от непознат изпращач веднага, без да ги отваряте.\n8. Не се използва само една пощенска кутия за всичко. Специалистите по киберсигурност препоръчват да се откриват няколко различни пощи и да се разделят по предназначение.\n9. Избягвайте също така да препращате писма между няколко ваши пощенски кутии.\n10. Не е препоръчително да се препращат писма до няколко човека едновременно. Особено такива, от типа - "препратете го до 7 човека и ще ви се случи нещо хубаво" или "помогнете на болното ми дете, като препратите това писмо на много хора, еди кой си ще ми даде за всеки 3 имейла 5 цента, например. Тези писма се разпространяват с цел събиране на действителни имейл адреси, тъй като при препращане, към писмото се добавят автоматично и адресите на предните получатели. След няколко препращания, в едно такова писмо се събират няколко стотици реални имейл адреса, които след това се продават на фирми за спам.\n11. Ако все пак искате да препратите някакъв текст или информация, която сте получили, копирайте текста и го изпратете като ново писмо. Не препращайте предното, въпреки че е примамливо по-лесно. Така ще предпазите приятелите си от бъдещ спам.\n12. Ако поради някаква причина държите да препратите оригиналното писмо, сложете адреса в BCC (Blind Carbon Copy) вместо в CC. Така никой от получателите няма да види адресите на другите получатели. Причината да го използвате не е да скриете получателите един от друг, а да ги предпазите, в случай че адресната книга или електронната поща на някой от тях стане достъпна на спам-бот (например поради вирусна инфекция на компютъра му).\n13. Печалба от лотария: не сте спечелили. Спамърите използват най-различни примамливи заглавия на писмата, за да накарат получателя да ги отвори. Много потребители наистина отварят подобни писма. Дори след отварянето веднага да го изтриете, самото отваряне на писмото би могло да потвърди, че адресът е реален и вие сте го получили.\n14. Отписване от бюлетин, за който не помните да сте се записвали. Често срещан метод, използван от спамърите за намиране на активните пощенски адреси. Изпраща се бюлетин с линк за отписване (уж) от получаването му. Отписвайки се, всъщност потребителят потвърждава, че използва пощенската кутия, с което веднага влиза в спам листите. Вместо да се отписвате, блокирайте получаването на писма от този адрес.\n15. Не отваряйте писма, които са фишинг атаки.\nНай-добрият начин да се защитите от фишинг атаки е като никога не отваряте фишинг писма, но често е трудно да се разпознае кое писмо е фишинг атака. Можете да ги разпознаете по:\n Обръщението е "Dear Customer" или "Dear User", а не Вашето име.\n В писмото пише, че акаунтът Ви ще бъде прекратен в случай, че не потвърдите данните си незабавно. /Наскоро спамърите използваха подобен похват когато Скайп се срина за 1 ден. Разпространиха съобщения, че скайп ще чисти неактивни акаунти и се искаше да се разпрати съобщение на поне 15 потребителя, за да се докаже активност./\n Имейлът идва от акаунт, приличащ, но не еднакъв с този, който използва известна фирма, организация и др. Ако не сте сигурни дали писмото е фишинг или не, най-добре е да не отваряте линкове, които са публикувани в него, а да напишете на ръка адреса на сайта, който ви е необходим.\n Ако сте получили такова писмо, за предпочитане е да блокирате адреса, от който е изпратено. Когато го блокирате, Вие давате указания на пощенският клиент, че това е спам и не трябва да се приема. Повечето потребители обаче просто изтриват спама и той продължава да идва в кутията. Настоящите правила са разработени с оглед формиране на политики в детските градини и училищата, които да организират използването на образователния потенциал както на компютърната мрежа на образователната институция, така и на глобалната мрежа, в съчетание със система от мерки за сигурност и безопасност на децата и учениците. Прилагането им на практика цели повишаването на информираността и дигиталната грамотност на общността от деца, родители, учители, директори и служители.\n3 Правилата са съгласувани и разработени и с участието на експерти от отдел „Киберпрестъпност” към Главна дирекция „Борба с организираната престъпност” и с Центъра за безопасен интернет.


И като каза, рече...: Абсурдистан\nPosted On сряда, декември 03, 2008 at в 13:10\nОфиациално откриване на мърляшки ремонтиран булевард (нали и догодина пак трябва да се ремонтира, за да се откраднат още парички).\nОказва се, че фирмата изпълнителка, не знае че по релсите се движат трамваи и ги асфалтирала, така де какви са тия улей по средата на булеварда.\nТова поражда два въпроса:\nСлед като асфалта се е качил по релсите, сложили ли са гумени уплътнения между асфалта и трамвайния път, за да не се рони пътната настилкка от вибрациите и разширението/свиването на метала на релсите ?\nСледи ли някой дейността и качеството на работа фирмите изпълнителки на тези проекти?\nУважаеми читатели, вие няма да сгрешите ако отговорите с:\nи на двата реторични въпроса формулирани по-горе.\nНека почакаме да видим как ще бъде ремонтиран Стамболийски в останалата част от отсечката.\nАко има живи наследници на Александър Стамболийски ги призовавам да подадат искане името на роднината им да бъде премахнато от този булевард, той с нищо не е виновен за издевателствата и за псувните които отнася от разгневените столичани, мир на прахта му.\nА пък от начина по който разшириха улицата след тунела на Люлин, по нищо не личи, че са приключили с ремонтните дейности.\nАсфалта е грубо свързан и се образува гаден остър ръб, няма маркировка, няма банкет, вярно че работата трябва да е евтина, но чак пък толкова.\nЕвтин не е синоним на немърлив, но в София (столицата на Абсурдистан) явно е.\nPosted in Етикети: архитектура, бгмизерия, България, задръстване, мнение |\nХристина Says: 6 декември 2008 г., 11:17\nМного се извинявам, истината е че така се асфалтира. Т.е и линийте, и след това се почистват.\nМартин Линков @marfuzii Says: 6 декември 2008 г., 11:22\nСамо, че в нашия случай бяха забравили да ги почистят и имаше задръстване на новия булевард.\nКакто и да е, ще видим колко ще издържи и този асфалт, цариградско се спака за нула време.\nАнонимен Says: 6 декември 2008 г., 11:29\nТова е безумие...\nАнонимен Says: 6 декември 2008 г., 14:56\nАз за това напуснах това безумие-животът ми е прекалено ценен да го губя в държава без бъдеще с такова безмислено управление,което води до унищожение на народа (може би това е целта на братята турци или други интереси целяти да заличат славянските народности),ако забелязвате почти няма славянска страна без проблеми-всички сме на прицел!-бягаите докато не са се усетили властите/мафията и започнали да ви ограничават за чужбина,както беше в мминалото,които или ще измислят безумни такси за това имигриране( което си е финансово ограничение!),или ще ви посегнат на имуществото,което да ви сплаши че ще загубите и малкото което имате(а го нямате!),или някаква друга гавра!\nБЯГАИТЕ И НЕ СЕ ОБРЪщАИТЕ НАЗАД ТАМ НИщО ДОБРО НЕ ВИ чАКА!\nБЯГАИТЕ,НО С ЕДНО НА УМ НЕ ВЪН НЕ ВИ чАКАТ ДЪРВЕТА С ПАРИ ВМЕСТО ЛИСТА,НО ВИ чАКА ВЪЗМОЖНОСТТА ДА СИ СЪЗДАДЕТЕ ЕДИН НОРМАЛЕН НАчИН НА ЖИВОТ+НОРМАЛНО С ГОРДОСТ ДА СЪЗДАДЕТЕ СЕМЕИСТВО И ГО ИЗДЪРЖАТЕ И МНОГО ПО-МАЛКО ОТ АБСУРДНИТЕ ПРОБЛЕМИ,КОИТО ИМАТЕ Ж БЪЛГАРИЯ.\nАнонимен Says: 6 декември 2008 г., 23:09\nЖивея в красна поляна, на скоро правиха основен ремонт на ул Проф Вайганд, която е много уживена и беше в ужасно състояние. Много се зарадвах когато видях че е затворена за пълна подмяна на асфалта и си казах .. "Ех доживях и аз да видя тази улица здрава". Да, ама НЕ !!! НЕзнам коя немарлива фирма я е правила и колко са прибрали за този ремонт, но нищо хубаво няма по улицата дори и след ремонта. Най - интересният факт е че шахтите за канализацията са оставени на старото ниво и има разлика от поне 5 см с асфалта, да оставим всичките неравности и пукнатини, които още от сега ги има, каква ли ще е гледката през пролетта. Просто ми се дорева когато минах за първи път с колата по вече "новата улица". Сигурен съм че са взети пари като за писта във формула едно, питам аз до кога ще ни правят на глупаци и до кога ще търпим това нещо ?!?!